title: Mickaël Debève

text: Kesällä 1994 Debève siirtyi RC Lensiin, jossa pelasi uransa menestyksekkäimmät vuodet. Hän oli mukana voittamassa Lensille seurahistorian ainoaa liigamestaruutta kaudella 1997/98. Kaikkiaan Debève edusti Lensia kuusi kautta ja voitti liigamestaruuden lisäksi Coupe de la Liguen mestaruuden. Kauden 1999/2000 hän pelasi lainalla Le Havressa, mutta palasi vielä pelaavaan kokoonpanoon seuraavaksi kaudeksi. Kaudella 2001/02 valmentajaksi tullut Erick Mombaerts ei löytänyt Debèvelle enää roolia joukkueesta ja siirtyi kevätkaudeksi Middlesbrough'n riveihin. Debève palasi Borosta takaisin Ranskaan ja pelasi uransa viimeiset ammattilaisvuodet Amiensissa.


title: Mickaël Debève

text: Kesällä 2004 Debève siirtyi amatöörijoukkue SC Abbevilleen, jossa hän toimi pelaajavalmentajana neljän kauden ajan. Kesällä 2008 hän siirtyi Toulousen organisaatioon reservijoukkueen valmentajaksi. Kaudella 2012/13 hän toimi nuorten valmennuksen koordinointitehtävissä, mutta palasi sen jälkeen takaisin reservijoukkueen valmentajaksi.


title: Mickaël Debève

text: Maaliskuussa 2015 Debève siirtyi edustusjoukkueen valmennustiimiin ja toimi Dominique Arribagén sekä Pascal Duprazin apuvalmentajana. Tammikuussa 2018 hän nousi Toulousen päävalmentajaksi Duprazin potkujen jälkeen. Toulouse vältti Debèven alaisuudessa suoran putoamisen liigasta ja voitti putoamiskarsinnassa AC Ajaccion yhteismaalein 4–0 ja säilytti sarjapaikkansa.


title: Mickaël Debève

text: Kesäkuussa 2018 Debève jätti Toulousen ja siirtyi Philippe Montanierin apuvalmentajaksi RC Lensiin.


title: USS New York

text: USS New York voi tarkoittaa seuraavia Yhdysvaltain laivaston aluksia:


title: Saatanan kanit

text: Saatanan kanit () on kotimainen Antti Toivosen käsikirjoittama ja Teemu Niukkasen ohjaama lyhytelokuva. Elokuva on esitetty Sundance-festivaaleilla. Elokuva valikoitui noin yhdeksäntuhannen elokuvan joukosta 68 esitettävän elokuvan joukkoon. Elokuva on valittu myös Chicagon kansainväliselle filmifestivaalille, jossa se sai erikoismaininnan.


title: Jääkiekon maailmanmestaruuskilpailut 2023

text: Jääkiekon MM 2023 (IIHF) on 87. jääkiekon MM-kisat. Lähteiden mukaan ne pidetään joko Tšekin tasavallassa tai Ruotsissa.


text: Venäjä valitaan todennäköisesti isännäksi vastoin alkuodotuksia. Tämä alustava päätös tehtiin IIHF:n puolivuosikokouksessa, joka pidettiin Maltassa.


text: Lopullinen päätös kuitenkin tehdään vasta vuoden 2019 maailmanmestaruuskilpailuissa, Slovakiassa, IIHF:n vuosikokouksessa, joten ennen sitä Venäjän valinta kisaisännäksi ei ole vielä täysin varmaa. Samaisessa kokouksessa päätetään myös vuosien 2024 ja 2025 kisaisännät.


text: ** "= Automaattisesti isäntänä"


text: (vanhentuneet linkit)


title: Ebeneser-talo

text: Ebeneser-talo on Wivi Lönnin suunnittelema rakennus Harjun alueella Helsingissä. Ebeneser-säätiön omistuksessa oleva talo rakennettiin päiväkotitoimintaa varten, ja se valmistui vuonna 1908. Se oli Suomen ensimmäisiä lastentarhaksi suunniteltuja rakennuksia, ja siellä toimi myös Suomen ainoa lastentarhanopettajien seminaari vuoteen 1955 asti. Päiväkoti lopetti vuonna 1986 ja opettajakoulutus siirtyi pois talosta vuonna 1993. Sittemmin Helsingin kaupunki on perustanut rakennukseen uudestaan päiväkodin, ja talossa toimii muun muassa Lastentarhamuseo.


title: Ebeneser-talo

text: Hanna Rothman ja Elisabeth Alander perustivat vuonna 1890 Sörnäisten kansanlastentarhan. Lapsimäärän kasvamisen takia lastentarha tarvitsi uusia tiloja. Vuosina 1891–1908 lastentarha toimi Alli Tryggin perustamassa Sörnäisten kansankodissa. Oman Ebeneser-talon rakentamiseksi perustettiin vuonna 1900 Eget hem för Sörnäs folkbarnträdgård - Oma koti Sörnäisten kansanlastentarhalle -yhdistys.


title: Ebeneser-talo

text: Arkkitehti Wivi Lönn suunnitteli rakennuksen vuonna 1906. Rakennus valmistui vuonna 1908, jolloin siinä aloittivat suomen- ja ruotsinkieliset lastentarhat ja pieni lastenkoti sekä siinä aloitettiin lastentarhanopettajien koulutus. Taloon perustettiin 1919 lastenseimi ja koululaisten päiväkoti.


title: Ebeneser-talo

text: Ebeneser-talossa toimi vuoteen 1955 asti Suomen ainoa lastentarhanopettajien koulutusta tarjonnut seminaari. Ebeneser-talossakin alkoivat opiskelijamäärät kasvaa, kun päivähoitolaki astui voimaan. Viimeinen päiväkotiryhmä jätti talon vuonna 1986, kun tilat eivät enää riittäneet sekä koululle että päiväkodille. Ebeneser-talo jäi ahtaaksi myös opiskelijoille, minkä seurauksena lastentarhanpettajien koulutus siirtyi sieltä vuonna 1993 Vallilaan. Tämänkin jälkeen Ebeneser-talossa on vieraillut varhaiskasvatuksen opiskelijoita, sillä rakennuksessa toimii Lastentarhamuseo ja Ebeneser-säätiön arkisto. Päiväkotitoiminta palasi rakennukseen vuonna 2017, jolloin Helsingin kaupunki perusti sinne uuden päiväkodin.


title: Ebeneser-talo

text: Jugendtyyliä edustava Ebeneser-talo oli ensimmäisiä lastentarhaksi suunniteltuja rakennuksia Suomessa. Arkkitehti Lönn halusi korostaa lapsille suunnatussa talossa kodikkuutta ja inhimillisyttä ja vältti siksi laitosmaisia ja yksitoikkoisia ratkaisuja. Julkisivussa on talon tarkoitusta kuvaava teksti ”Lasten hyväksi – Ebeneser – För barnens väl”. Sen tekstinauhasa on spiraalimainen simpukkakuvio, ja julkisivun reliefissä on lapsia leikkimässä ja tekemässä työtä.


title: Ebeneser-talo

text: Ebeneser-talo on asemakaavassa suojeltu rakennus. Sen ulkoasu on säilynyt alkuperäisessä asussaan, ja sisätiloissa portaikot, aulat ja salit ovat alkuperäisiä. Jokaisen kerroksen tilavat aulat jakaantuvat eri huoneisiin.


title: Bad Wolves

text: Bad Wolves on vuonna 2017 perustettu yhdysvaltalainen superyhtye, joka koostuu aiemmin muun muassa In This Momentissa, Divine Heresyssä, God Forbidissa sekä DevilDriverissa soittaneista muusikoista.


title: Bad Wolves

text: Bad Wolves julkaisi ensimmäisen singlensä ”Learn to Live" toukokuun alussa 2017. Marraskuussa yhtye kertoi solmineensa levytyssopimuksen Eleven Seven Musicin kanssa sekä julkaisi toisen singlensä ”Toast to the Ghost”.


title: Bad Wolves

text: Tammikuussa 2018 Bad Wolves julkaisi cover-version The Cranberriesin ”Zombie” -kappaleesta. The Cranberriesin laulaja Dolores O’Riordanin oli tarkoitus laulaa kappaleen lauluosuudet, mutta hän menehtyi samana päivänä, jolle äänitys oli suunniteltu. Bad Wolves julkaisi kappaleeseen myös musiikkivideon. Kappale myi Kanadassa kultalevyyn oikeuttavan määrän eli 40 000 kappaletta.


title: Bad Wolves

text: Bad Wolvesin 13 kappaletta sisältävä debyyttialbumi "Disobey" julkaistiin 11. toukokuuta 2018.


title: Chandler Hutchison

text: Chandler Hutchison (s. 26. huhtikuuta 1996 Mission Viejo, Kalifornia) on yhdysvaltainen koripalloilija.


title: Chandler Hutchison

text: Hutchison pelasi yliopistokoripalloa Boisen osavaltionyliopistossa vuodet 2014–2018. Chicago Bulls varasi Hutchisonin NBA:han 22. varausvuorolla .


title: Charles Manring

text: Charles David Manring (18. elokuuta 1929 Cleveland, Ohio – 7. elokuuta 1991 Bethesda, Maryland) oli yhdysvaltalainen soutaja ja olympiavoittaja.


title: Charles Manring

text: Manring voitti kahdeksikossa olympiakultaa Helsingissä 1952.


title: William Fields

text: William Beauford Fields (6. elokuuta 1929 Forsyth, Georgia – 20. marraskuuta 1992 Gainesville, Georgia) oli yhdysvaltalainen soutaja ja olympiavoittaja.


title: William Fields

text: Fields voitti kahdeksikossa olympiakultaa Helsingissä 1952.


title: Kangiqsualujjuaq

text: Kangiqsualujjuaq on kylä Pohjois-Quebecissä Ungavanlahden rannikolla. Kylän asukasluku oli vuonna 2016 942 ja asukkaiden valtaosa on inuiteja. Paikalliset harjoittavat kalastusta, metsästystä ja valaanpyyntiä.


title: Kangiqsualujjuaq

text: Kangiqsualujjuaq sijaitsee Quebecin provinssin Nord-du-Québecin hallinnollisella alueella Ungavanlahden itärannalla Rivière George-joen suulla.


title: Kangiqsualujjuaq

text: Vuosien 1838 ja 1952 välillä Kangiqsualujjuaq oli Hudsoninlahden kauppakomppanian kauppa-asema. Lähistöllä toimi myös saha, jonka ympärille asutuskeskus rakentui. Nykyisen asutuskeskuksen kulmakivi on kuitenkin vuonna 1959 perustettu kalastusosuuskunta, jolla pyydetään nieriää. Kalastuksen ohella paikalliset harjoittavat karibunmetsästystä ja maitovalaan pyyntiä. Kylä sai nykyisen nimensä Kangiqsualujjuaq vuonna 1980. Nimi on inuktitutin kieltä ja tarkoittaa suurta lahtea. Vuonna 1999 paikallisen koulun liikuntasali tuhoutui lumivyöryssä, jossa sai surmansa yhdeksän henkilöä.


title: Kangiqsualujjuaq

text: Kangiqsualujjuaqin asukasluku oli Kanadan vuoden 2016 väestönlaskennan mukaan 942 ja vuoden 2011 väestönlaskennassa 874. Kylän asukkaiden suuri valtaosa on inuiteja ja asukkaista 885 henkilöä puhui äidinkielenään inuktitutin kieltä.


title: Patrick Melrose

text: Patrick Melrose on brittiläis-yhdysvaltalainen television minisarja vuodelta 2018. Se perustuu Edward St Aubynin osittain omaelämäkerralliseen romaanisarjaan, joka on suomennettu nimellä "Loistava menneisyys: Patrick Melrosen tarina I–III" (Otava 2018). Brittiläiseen yläluokkaan kuuluvan julman isän seksuaalisesti hyväksikäyttämä mies yrittää selvittää välejään menneisyyteensä ja päästä eroon vakavasta päihderiippuvuudestaan. Sarjan nimiosaa näyttelevä Benedict Cumberbatch on saanut roolisuorituksestaan paljon kehuja, ja sarjaa pidetään yhtenä parhaista huumeiden käytön kuvauksista.


title: Patrick Melrose

text: Draamaa ja mustaa komediaa yhdistävän sarjan on käsikirjoittanut David Nicholls ja ohjannut saksalainen Edward Berger. Suomessa sarja on katsottavissa suoratoistona HBO Nordic -palvelussa.


Eritrean tutkimus- ja dokumentointikeskus (, lyhennys RDC) on Eritrean pääkaupungissa Asmarassa toimiva valtiollinen laitos, jolla on tyypillisesti maan kansalliskirjastolle ja -arkistolle annettuja tehtäviä. Kansalliskirjastonhoitajana toimii Azeb Tewolde (10/2017).
Nykyistä keskusta edelsi helmikuussa 1979 perustettu Eritrean tutkimus- ja tietokeskus (, lyh. RICE), joka perustettiin Afrikka-tutkija Basil Davidsonin Lontoossa organisoiman kansainvälisen symposiumin jälkeen. RICE oli aluksi ulkomainen autonominen instituutti, joka teki Eritreaa käsittelevää tutkimusta, keräsi ja jakoi koskevaa tietoa aiheesta. Alkujaan päätoimipaikaksi valittiin Italian Rooma, koska siellä oli ennestään laaja kokoelma kirjallisuutta Eritreasta. Sivutoimipisteet perustettiin Eritreaan, Eurooppaan ja Yhdysvaltoihin. RICEssä tehtiin merkittävä määrä tutkimustyötä Eritrean kulttuurista ja historiasta. Sen toimintaan osallistui myös maanpaossa olleita tieteilijöitä Eritreasta ja Afrikan sarvesta. Eritreaa käsitteleviä RICE:n julkaisusarjoja olivat "Eritrea Information" -aikakauslehti (1979-1988) ja "Journal of Eritrean Studies" (JES, 1986-1991). Toimintaa jatkui Roomassa elokuuhun 1988 asti. Heinäkuussa 1988 päätoimipiste siirtyi Eritreaan; sivutoimipisteet jäivät Britanniaan ja Yhdysvaltoihin.


title: Eritrean tutkimus- ja dokumentointikeskus

text: Itsenäistymistaistelun jälkeen vuonna 1991 tutkimusinstituutin nimi (RICE) vaihdettiin nykymuotoon ("Research and Documentation Centre, RDC "). Elokuussa 1992 RDC:n kokelmiin päätettiin liittää Eritrean kansan vapautusrintaman kahden ministeriön (Department of Information; Department of Politicization, Education and Culture) vuosina 1975 ja 1976 alkunsa saaneet aineistokokoelmat. RDC vastaa myös Eritrean eri ministeriöiden keskeisen aineiston arkistoinnista.


text: RDC on asettanut jo vuonna 1994 tavoitteekseen luoda uusi kansallisarkisto Eritreaan. Maahan ei oltu aiemmin perustettu varsinaista kansallisarkistoa, koska alue oli aiemmin erilaisten siirtomaahallintojen vallassa.


text: YK:n kehitysohjelma UNEPin mukaan yli 15-vuotiaista eritrealaisista 73,8 prosenttia oli lukutaitoisia vuonna 2015.


title: Syvälahden monitoimitalo

text: Syvälahden monitoimitalo on Turun Hirvensaloon kesällä 2018 valmistunut julkinen rakennus, joka sisältää uuden 800-paikkaisen yhtenäiskoulun, satapaikkaisen päiväkodin ja Turun kaupunginkirjaston Syvälahden kirjaston. Talossa on tilat myös nuorisopalveluille, kouluterveydenhoidolle ja neuvolapalveluille.


title: Syvälahden monitoimitalo

text: Monitoimitalon rakentaminen Hirvensalon Lauttarantaan aloitettiin vuonna 2016 perustus- ja runkotöillä. Rakennuksen on suunnitellut Verstas Arkkitehdit Oy, ja pääurakoijana on toiminut niin sanotulla allianssimallilla NCC Suomi Oy:n ja Caverion Oy:n muodostama ryhmittymä. Rakennuksen pinta-ala on 11 370 neliömetriä ja tilavuus 54 255 kuutiometriä.


title: Syvälahden monitoimitalo

text: Syvälahden yhtenäiskouluun siirtyy noin 40 oppilasta Haarlan koulusta Hirvensalon eteläpäästä, noin 125 oppilasta Hirvensalon vanhimmasta koulusta Wäinö Aaltosen koulusta ja noin 400 oppilasta Turun Samppalinnanmäellä sijaitsevasta Luostarivuoren koulusta.


title: Syvälahden monitoimitalo

text: Hirvensalon kirjasto toimi kesään 2018 asti Wäinö Aaltosen koulun yhteydessä, kunnes se kesätauon aikana muuttaa uusiin tiloihin Syvälahden monitoimitalossa. Uusi Syvälahden kirjasto avataan 1. elokuuta 2018.


Djiboutin kansallinen dokumentaatiokeskus (, tai , vapaa suom. "Dokumentaation, tietotekniikan ja uuden teknologian hallinto") on Djiboutin tasavallan pääkaupungissa Djiboutissa toimiva kansalliskirjasto ja -arkisto. Kansalliskirjaston johtajana eli kansalliskirjastonhoitajana toimi Iltireh Djama Guire (10/2017).


title: Djiboutin kansallinen dokumentaatiokeskus

text: Dokumentaatiokeskus julkaisee Djibutin kansallibibliografiaa vuosittain. Maassa on ollut vapaakappaleoikeuslainsäädäntö vuodesta 1992, keskus saa vapaakappaleet Djibutissa julkaistuista teoksista ja pyrkii hankkimaan yhden kappaleen kutakin maata käsittelevää ulkomailla julkaistua teosta. Vuonna 2013 kansalliskirjastona toimivan keskuksen kokoelmissa raportoitiin olevan 2 780 kirjaa.


title: Mikrotransaktio

text: Mikrotransaktio () on mikromaksuihin perustuva ansaintamalli, joka esiintyy usein ilmaispeleissä. Mikrotransaktioilla ostetaan virtuaalisia hyödykkeitä ja niiden käyttö on tavallista mobiilipeleissä.


title: Mikrotransaktio

text: Loot box on tavallinen ja yleistyvä muoto mikrotransaktioille. Belgia on kieltänyt loot boxien käytön peleissä ja Havaiji tarkastelee mikrotransaktioiden kieltämistä.


São Tomén ja Príncipen kansalliskirjasto () on São Tomén ja Príncipen demokraattisen tasavallan pääkaupungissa São Toméssä toimiva kansalliskirjasto. Nykyinen kansalliskirjaston rakennus on vuodelta 2002.


Vuosina 1994-2002 São Tomén ja Príncipen kansalliskirjaston tehtävää hoiti parlamentin kirjasto (). Osa sen kokoelmista oli peräisin vuodesta 1975 lähtien São Tomén kaupungintalolla toimineesta, mutta myöhemmin rappiolle joutuneesta kaupunginkirjastosta. Kaupunginkirjaston kokoelmiin kuului 3 500–5 000 teosta.


title: São Tomén ja Príncipen kansalliskirjasto

text: Maassa on ollut vuodesta 1952 voimassa Portugalin siirtomaihin annettu vapaakappalelaki.


text: Kansalliskirjastoa johti vuosina 2011-2012 tohtori Maria Nazaré Ceita.


text: São Tomén ja Príncipen yli 15-vuotiaasta väestöstä lukutaitoisia oli YK:n kehitysohjelma UNEPin mukaan 74,9 prosenttia vuonna 2015.


title: Dave Robbins

text: David "Dave" Robbins (s. 14. elokuuta 1923 Greenburg, Indiana) on yhdysvaltalaissyntyinen, vuonna 1965 Kanadan kansalaisuuden saanut pasunisti, säveltäjä, sovittaja ja musiikkipedagogi. Hän muutti vuonna 1951 Vancouveriin ja työskenteli opettajana muun muassa Brittiläisen Kolumbian yliopistossa. Hänen oppilaidensa joukossa olivat Herb Besson, John Capon, Hugh Fraser, Bob Hamper, Sharman King, Rob McKenzie ja Dave McMurdo.


title: Dave Robbins

text: Robbins toimi vuosina 1955–1970 Vancouverin sinfoniaorkesterin ensipasunistina. Hän loi uraa myös jazzmusiikin parissa. Hänen omalle big bandilleen CBC tilasi teoksia Al Macmillanilta, Ian McDougallilta, Doug Parkerilta, Paul Ruhlandilta, Ray Sikoralta, Robert Turnerilta, Dick Grovelta, Lalo Schifrinilta ja muilta säveltäjiltä. Robbinsin omien sävellysten joukossa on muun muassa elokuvamusiikkia.


Valko-Venäjän miehitys toisessa maailmansodassa alkoi, kun Saksa aloitti hyökkäyksen Neuvostoliittoon 22. kesäkuuta 1941 ja loppui Neuvostoliiton suorittamaan Operaatio Bagrationiin. Valko-Venäjän läntisistä osista tuli osa Ostlandin valtakunnankomissariaattia vuonna 1941, mutta vuonna 1943 saksalaiset antoivat paikallisille yhteistyökumppaneille luvan luoda Valko-Venäjän keskusneuvoston joka kesti Neuvostoliiton paluuseen asti.


title: Valko-Venäjän miehitys toisessa maailmansodassa

text: Neuvostoliitton viranomaiset vangitsivat, tappoivat ja siirsivät Neuvostoliiton itä-osiin yli 100 000 ihmistä Länsi-Valko-Venäjällä ennen saksalaismiehitystä. NKVD tappoi yli 1 000 vankia vuoden 1941 kesä- ja heinäkuun välillä. Nämä tapahtumat saivat osan valkovenäläisistä vastustamaan kommunismia ja kannattamaan kansallissosialismia.


text: Kahdenkymmenen kuukauden Neuvosto vallan jälkeen Länsi-Valko-Venäjä ja Länsi-Ukraina joutuivat Akselivaltojen hyökkäyksen kohteeksi. Itäinen Valko-Venäjä kärsi taistelusta ja Saksalais miehityksestä rankasti. Elokuussa 1941 veristen taisteluiden jälkeen koko Valko-Venäjä oli Saksan valtaama.


text: Miehityksen alkuaikoina Valko-Venäjällä syntyi vahva partisaaniliike. Metsissä ja soissa piileskelleet partisaanit aiheuttivat raskaita tappioita Saksalaisille. Yksi suurimmista partisaani hyökkäyksistä tapahtui 30 heinäkuuta vuonna 1943 Apsiovitšyssa, jossa partisaanit tuhosivat neljä saksalaisten junaa, joiden kyydissä oli Tiger-panssarivaunuja. 22 kesäkuuta 1944 Neuvostoliitto aloitti operaatio Bagrationin ja Valko-Venäjästä tuli taas osa Neuvostoliittoa.


text: Suurin juutalaisten getto Valko-Venäjällä oli Minskin getto. Melkein kaikki Valko-Venäjään jääneet juutalaiset ammuttiin.


text:
Saksalaiset orjuuttivat 380 000 ja tappoivat satojatuhansia ihmisiä Valko-Venäjällä.
Melkein koko väestö oli vaarassa tuhoutua. Yli 600 kylää kuten Khatyn tyhjennettiin kokonaan ihmisistä. Kolmen vuoden miehityksessä kuoli yhteensä 2 230 000 ihmistä.


text: Myöhemmin vuonna 1944, 30 natsien kouluttamaa valkovenäläistä laskeutui lentokoneesta Neuvostoliiton puolelle aiheuttaakseen epäjärjestystä. Nämä joukot tunnettiin "Mustina Kissoina" ja niitä johti Michał Vituška. Mustat kissat onnistuivat aiheuttamaan epäjärjestystä Puna Armeijassa. Muita Valko-Venäläis joukoja liikkui Bialowiezan metsässä ja vuonna 1945 alkoi sissisota. NKVD eliminoi nämä joukot täysin vuoteen 1957 mennessä.


text: Valko-Venäjä menetti neljänneksen väestöstään toisessa maailmansodassa. Noin 9 200 kylää ja 1 200 000 taloa tuhottiin. Misnkin ja Vitebskin suurkaupungit menttivät 80% rakennuksistaan ja infrastruktuuristaan. Saksaa vastaan puolustautumisen vuoksi Valko-Venäjän pääkaupunki Misnk sai sankari kaupungin tittelin sodan jälkeen. Yli 600 kylää kuten Khatyn tyhjennettiin kokonaan ihmisistä.


title: Redferne Hollinshead

text: Percy Redferne Hollinshead (1885 Eye, Suffolk, Englanti – 6. lokakuuta 1937 New York, New York, Yhdysvallat) oli laulaja, äänialaltaan tenori. Hänen isänsä oli baptistipappi, joka perheineen muutti Kanadaan Redfernen ollessa kuusivuotias.


title: Redferne Hollinshead

text: Hollinshead opiskeli Lontoossa Giovanni Clericin johdolla ja palasi Torontoon, jossa toimi laulajana ja opetti Hambourgin konservatoriossa. Hän myös itse suoritti opintoja samaisessa konservatoriossa Giuseppe Carbonin johdolla. Hollinshead oli Adanac-kvartetin jäsen. Vuonna 1917 hän asettui New Yorkiin, jossa hän seurasi Dan Beddoeta Broadwayn Grace-kirkon tenorisolistina vuonna 1922. Hän toimi tässä tehtävässä kuolemaansa saakka. Hän lauloi ahkerasti radiossa myöhempinä vuosinaan ja levytti American Singersin tenorina vuoden 1926 jälkeen.


title: Armon aika

text: Armon aika on vuonna 1999 valmistunut Jaakko Pyhälän ohjaama suomalainen elokuva, joka kertoo spitaalisten ja mielisairaiden eristykseen käytetystä saaresta 1700-luvulla. Elokuvaa kävi katsomassa teatterissa 330 katsojaa. Ensimmäisessä televisioesityksessä sillä oli jo 233 000 katsojaa.


title: Armon aika

text: Käsikirjoittaja Heikki Vuento kertoi lehdistöesitteessä saaneena tarinaan kimmokkeen luettuaan Seilin saaresta, mutta se on kuvattu Viron Napesaaressa.


title: Härmän lukio

text: Härmän lukio on Kauhavalla toimiva oppilaitos. Se sijaitsee Alahärmän keskustassa. Lukion lisäksi samoissa tiloissa toimii Alahärmän kirkonkylän koulu ja Alahärmän yläkoulu.


title: Härmän lukio

text: Vuoteen 2008 saakka koulutuksen järjestäjänä toimi Alahärmän kunta. Vuoden 2009 alusta Kauhavan kaupunki.


title: Holger Rotkirch

text: Holger Bertil Rotkirch (s. 6. maaliskuuta 1937 Helsinki) on suomalainen juristi, ulkoasiainneuvos ja suurlähettiläs.


title: Holger Rotkirch

text: Rotkirchin vanhemmat olivat Bertil Carl Rotkirch ja Astrid Martha Elisabeth Rotkirch. Hän valmistui oikeustieteen kandidaatiksi Helsingin yliopistosta 1960 ja suoritti Master of Laws-tutkinnon kansainvälisessä oikeudessa Harvardin yliopistossa 1965.


title: Holger Rotkirch

text: Rotkirch oli lakimiehenä Hannes Snellmanin asianajotoimistossa 1961 ja sitten pankkiiriliike Ane Gyllenberg Oy:n lakimiehenä 1962–1966. Hän oli sitten Yleisradiossa lainopillisena neuvonantajana 1966–1969 ja hallinto-osaston johtajana 1969–1970.


title: Holger Rotkirch

text: Rotkirch oli ulkoministeriön palveluksessa 1970–2002. Hän oli Suomen Strasbourgissa olevan Euroopan neuvoston pysyvän edustuston päällikkönä 1991–1994 ja ulkoministeriön oikeudellisen osaston päällikkönä 1994–2002. Hän jäi eläkkeelle 2002.


title: Holger Rotkirch

text: Holger Rotkirch on ollut naimisissa vuodesta 1963 kääntäjä ja toimittaja Kristina Ellen Wittingin kanssa. Heillä on neljä lasta joista yksi on Väestöliiton johtaja Anna Rotkirch.


title: Liuskakääpä

text: Liuskakääpä ("Osteina obducta", syn. "Oligoporus obductus") on yksivuotinen kääpälaji, joka aiheuttaa ruskolahoa ennen kaikkea puutavaralle. Se on harvinainen, ja esiintymisalue on lhinä Euraasian havumetsissä. Suomesta laji on löydetty vain Paraisilta kesällä 2018.


title: Liuskakääpä

text: Liuskakäävän itiöemä on vaalea, joskus kellansävyinen, aluksi nahkamaisen pehmeä, mutta vanhemmiten muuttuu luumaisen kovaksi. Alapinta on valkoinen. Itiöemän liuskat pyrkivät kääntymään torvimaisiksi, ja niiden pillit ovat pieniä. Laji ei ole ruokasieni.


title: Khalifa International Stadium

text: Khalifa International Stadium () on Dohassa Qatarissa sijaitseva yleisurheilu- ja jalkapallostadion. Stadionin yleisökapasiteetti 48 000, ja se on nimetty Khalifa ibn Hamad al-Thanin mukaan. Stadion toimii Qatarin jalkapallomaajoukkueen kotikenttänä. Stadionilla järjestetään yleisurheilun maailmanmestaruuskilpailut 2019, ja se on yksi jalkapallon MM-kilpailujen 2022 pelipaikoista.


title: Khalifa International Stadium

text: Stadion avattiin vuonna 1976, jolloin siellä pelattiin enimmäkseen jalkapallo-otteluita, mutta stadionilla pystyttiin järjestämään eri urheilulajeihin sopivia tapahtumia. Vuonna 2005 stadion kunnostettiin ja laajennettiin vuoden 2006 Aasian kisoja varten. Stadionin länsipuolelle rakennettiin katto ja stadionin itäpuolelle rakennettiin iso kaari, jota hyödynnettiin kisojen avajaisseremoniassa.


title: Khalifa International Stadium

text: Stadion meni remonttiin vuonna 2014, joka valmistui toukokuussa 2017. Stadionin itäpuolen katsomot katettiin, liiketilaa laajennettiin ja stadionille rakennettiin ilmastointijärjestelmä.


title: Saleh Mehdi Amash

text: Saleh Mehdi Amash (1. heinäkuuta 1928 Irak – 30. tammikuuta 1985 Helsinki) oli irakilainen kenraali ja Irakin Suomen suurlähettiläs 1970- ja 1980-luvuilla.


title: Saleh Mehdi Amash

text: Amash osallistui aktiiviupseerina Irakin helmikuun 1963 ja heinäkuun 1968 vallankumouksiin. Hän toimi sitten Irakin varapresidenttinä, puolustusministerinä ja sisäministerinä. Vuonna 1972 hänestä tuli Irakin Moskovan suurlähettiläs ja tällöin hänet akkreditoitiin myös maan Suomen suurlähettilääksi. Vuonna 1975 Amash nimitettiin Irakin Suomen suurlähettilääksi asemapaikkanaan Helsinki. Hänen suurlähettiläskaudellaan valmistui Kulosaareen Irakin uusi suurlähetystörakennus vuonna 1980.


title: Saleh Mehdi Amash

text: Suorapuheisena ja räväkkänä tunnettu Amash pyrki suurlähettiläänä ollessaan muun muassa painostamaan suomalaisyrityksiä luopumaan kauppasuhteista Irakin silloisten vihollismaiden Iranin ja Israelin kanssa. Hän lähetti muun muassa kyselyn suomalaisiin yrityksiin, jossa haluttiin tietää oliko yrityksen johtajina sionisteja tai juutalaisia ja kävikö yritys kauppaa israelilaisten kanssa. Vuonna 1978 Amashin painostuksesta karkotettiin Suomesta Irakin presidenttiä arvostellut libanonilainen runoilija ja kääntäjä Sahban Mroueh (1953–2012). Irakin suurlähetystö oli lähettänyt Suomen ulkoministeriölle nootin, jonka mukaan taloussuhteet Suomen ja Irakin välillä katkeavat ellei Mrouehia karkoiteta. 1970-luvun lopulla suomalaisyrityksillä oli useita suuria rakennusurakoita Irakissa muun muassa Bagdadin kongressipalatsi. Mroueh pääsi myöhemmin kuitenkin palaamaan Suomeen. Vuonna 1981 Amash lähetti ulkoministeriölle nootin televisiossa syksyllä 1981 esitettyjen Elis ja Seela Sellan "S’brent" ja "Juutalaiset" ohjelmien johdosta. Amash kuoli yllättäen Helsingissä tammikuussa 1985. Hänen on epäilty joutuneen Saddam Husseinin järjestämän myrkytyssalamurhan uhriksi.


title: Saleh Mehdi Amash

text: Amash oli arabikulttuurin ja arabialaisten ratsuhevosten harrastaja. Hän kirjoitti muistelmansa sekä arabiankielisiä runoja joita julkaistiin myös suomennettuina. Amashin aloitteesta järjestettiin suomalais-arabialaiset kirjallisuusseminaarit Helsingissä 1977 ja 1981 sekä Bagdadissa 1979. Amash oli Suomalais-Arabialaisen yhdistyksen kunniajäsen.


title: Francis Uzoho

text: Francis Odinaka Uzoho (s. 28. lokakuuta 1998 Nwangele) on nigerialainen jalkapallomaalivahti. Hän edustaa Espanjan pääsarjassa pelaavaa Deportivo de La Coruñaa. Uzoho on voittanut Nigerian maajoukkueessa alle 17-vuotiaiden maailmanmestaruuden.


title: Francis Uzoho

text: Uzoho oli mukana varamaalivahdin roolissa 14-vuotiaana alle 17-vuotiaiden maailmanmestaruuskilpailuissa 2013, jossa Nigeria voitti maailmanmestaruuden.


title: Francis Uzoho

text: Hän pelasi ensimmäisen maaottelunsa Nigerian paidassa 14. marraskuuta 2017 harjoitusottelussa Argentiinaa vastaan.


title: Francis Uzoho

text: Kesäkuussa 2018 Uzoho valittiin Nigerian maajoukkueeseen 2018 MM-kilpailuihin Venäjälle. Hän toimi myös maansa ykkösmaalivahtina.


title: Minna Grusander

text: Minna Grusander (s. 22. maaliskuuta 1989 Salo) on suomalainen vapaaottelija. Hän ottelee hiukkassarjassa () eli alle 47,6-kiloisissa.


title: Minna Grusander

text: Grusander aloitti vapaaotteluharrastuksen vuonna 2012 ilman aiempaa kamppailulajitaustaa. Hän otteli ensimmäisen ottelunsa amatöörinä huhtikuussa 2014 ja voitti seuraavan vuoden heinäkuussa kultaa International Mixed Martial Arts Federationin (IMMAF) järjestämissä amatöörien maailmanmestaruuskilpailuissa Las Vegasissa. Hän voitti kilpailujen ensimmäisessä ottelussaan brittiläisen Amy O’Maran teknisellä tyrmäyksellä, toisessa yhdysvaltalaisen Codie Warehamin käsilukolla ja kolmannessa, loppuottelussa, italialaisen Maria Vittoria Colonnan tuomariston yksimielisellä päätöksellä. Hän oli voittanut aiemmin samana vuonna myös amatöörien suomenmestaruuden. Grusander otteli tuohon aikaan korsisarjassa () eli alle 52,2 kiloisissa.


title: Minna Grusander

text: Grusander otteli ensimmäisen ottelunsa ammattilaisena lokakuussa 2015 Fight Night Finlandin FNF 10 -tapahtumassa. Hän voitti ruotsalaisen Iman Darabin tuomariston hajaäänin. Seuraavista viidestä ottelustaan hän voitti neljä ja hävisi yhden. Ainoa tappio tuli helmikuussa 2017 Pancrase-organisaation Pancrase 284 -tapahtumassa japanilaista Syuri Kondoa vastaan. Grusander hävisi ottelun tuomariston yksimielisellä päätöksellä. Helmikuussa 2018 hän teki kuuden ottelun sopimuksen yhdysvaltalaisen Invicta Fighting Championships -organisaation kanssa. Hän otteli ensimmäisen ottelunsa Invictassa maaliskuun 2018 Invicta FC 28 -tapahtumassa Salt Lake Cityssä ja voitti brasilialaisen Fernanda Priscila Barros Pinheiron teknisellä tyrmäyksellä. Ottelu oli myös Grusanderin ensimmäinen uudessa painoluokassa, hiukkassarjassa.


title: Minna Grusander

text: Heinäkuussa 2018 Grusander otteli Invictan hiukkassarjan mestaruudesta Invicta FC 30 -tapahtumassa Kansas Cityssä yhdysvaltalaista Jinh Yu Freyta vastaan. Hän hävisi ottelun tuomariston yksimielisellä päätöksellä, pistein 46–49, 47–48 ja 47–48.


title: Minna Grusander

text: Grusanderin seura on turkulainen Finnfighter’s Gym. Häntä valmentavat Aleksi Kainulainen ja Sami Sakko.


title: Minna Grusander

text: Grusander asuu Turussa ja on naimisissa Matti Hirvosen kanssa. Hänellä on kaksi lasta, poika ja tyttö. Vapaaottelun lisäksi Grusander on harrastanut muun muassa koripalloa ja uintia. Hän on ollut koripallossa myös erotuomari.


title: Saariston lapset ja hylje

text: Saariston lapset ja hylje on vuonna 1964 ensi-iltansa saanut lastenelokuva.


title: Levomefoolihappo

text: Levomefoolihappo eli 5-metyylitetrahydrofolaatti (CHNO) on heterosyklinen orgaaninen yhdiste. Levomefoolihappo on foolihapon biologisesti aktiivinen muoto.


title: Levomefoolihappo

text: Ihmisen elimistössä foolihappo metaboloituu ensin 5,10-metyleenifoolihapoksi, jonka metyleenitetrahydrofolaattireduktaasientsyymi pelkistää levomefoolihapoksi. Elimistö käyttää levomefoolihappoa ja homokysteiiniä metioniinisyntaasin katalysoimassa reaktiossa, jossa muodostuu metioniinia ja tetrahydrofoolihappoa. Levomefoolihappo myös pelkistää haitallisia peroksinitriittejä. Levomefoolihappoa on tutkittu käytettäväksi masennuksen hoidossa apuaineena masennuslääkkeiden lisäksi. Yhdistettä on tutkittu myös ilman masennuslääkkeitä, mutta tällöin se ei ole tehokas.


title: Tatarstanin kansalliskirjasto

text: Tatarstanin kansalliskirjasto (; ) on Kazanin kaupungissa toimiva Tatarstanin tasavallan kansalliskirjasto.


title: Taiwanin kansallinen keskuskirjasto

text: Taiwanin kansallinen keskuskirjasto (, pinyin: "Guójiā Túshūguǎn") on Taipein kaupungissa toimiva Taiwanin kansalliskirjasto. Se on eräs VIAF-auktoriteettitunnisteita laativista kansalliskirjastoista.


title: Taiwanin kansallinen keskuskirjasto

text: Kansallinen keskuskirjasto perustettiin vuonna 1933 Kiinan tasavallan Nanjingissa ja samana vuonna kansallisen keskuskirjaston valmistelua varten vuokrattiin tilat. Kiinassa painettujen kirjojen vapaakappaleita koskava laki säädettiin. Helmikuussa 1936 kirjasto muutti uusiin tiloihin ja syyskuussa 1936 toiminnot avattiin yleisölle.


title: Taiwanin kansallinen keskuskirjasto

text: Elokuussa 1937 japanilaisten ilmahyökkäyksen seurauksena kirjasto lopetti palvelutoimintansa; keskeisimmät kirjat pakattiin säilytyslaatikoihin ja vietiin turvaan salassa pidettyyn arkistoon nyttemmin Nanjingin kaupunginmuseona toimivan palatsirakennukseen (; "Cháotiān Gōng"). Saman vuoden marraskuussa tuli käsky kokoelman siirtämisestä länteen. Ainoastaan puolet aineistosta saatiin valmistelluksi siirtoa varten; nämä siirrettiin Kiinan lounaisosaan, ja ne saapuivat Chongqingiin helmikuussa 1938. Myös maan kansallismielinen hallitus siirtyi samaan kaupunkiin. Toistuvien Japanin ilmavoimien hyökkäysten seurauksena kokoelmat evakuoitiin Jiangjinin piirikunnan Baishan kaupunkiin. Heinäkuussa kansallisen keskuskirjaston valmisteluvaihe katsottiin päättyneeksi ja kansallinen keskuskirjasto virallisesti perustetuksi. Kansallinen hallitus sääti 16. lokakuuta 1938 säännöstön kansalliselle keskuskirjastolle, jolloin kirjaston laillinen perusta oli luotu.


title: Taiwanin kansallinen keskuskirjasto

text: Japania vastaan käytyjen sotavuosien aikana kirjastolle hankittiin yli 15 000 nimikettä harvinaisia kiinankielisiä kirjoja.


title: Taiwanin kansallinen keskuskirjasto

text:
Keisarillisen Japanin antautumisen jälkeen (syyskuussa 1945) kansallinen keskuskirjasto keräsi sodan seurauksena hajautuneita aineistojaan ja uutta aineistoa eri tahoilta, mukaan luettuna Japanin hallitukselta. Kirjasto palasi Nanjingiin, jossa toiminnot avattiin toukokuussa 1946.
Manner-Kiinan lähteiden mukaan Taiwaniin siirrettiin 130 000 harvinaista kiinankielistä nimikettä. Jäljelle jäänyt kirjasto Nanjingissa siirtyi kommunistisen Nanjingin sotatilahallinnon valvontaan.
"(Artikkeli on keskeneräinen. Artikkelin pohjaversiosta uupuu toistaiseksi muun muassa historia ja tilat Taiwanin saarella.)"


title: Ruandan kansalliskirjasto

text: Ruandan kansalliskirjasto (, ) on Ruandan pääkaupungissa Kigalissä toimiva kansalliskirjasto. Se on perustettu vuonna 1989. Kansalliskirjasto oli hallinnollisesti Ruandan urheilu- ja kulttuuriministeriön alaisuudessa toimineen Ruandan kirjastopalvelujen () osana vuoteen 2014 asti. Kansalliskirjaston johtajana toimi Janepher Turatsinze (2013).


title: Ruandan kansalliskirjasto

text: Vuonna 2014 säädettiin laki Ruandan arkisto- ja kirjastopalveluviraston (, lyh. RALSA) perustamisesta. Tämä viraston vastaa toimivat maan kansallisarkiston, kansalliskirjaston ja julkisten kirjastopalvelujen tuottamisesta. Viraston perustamisvaiheen kotipaikaksi määrättiin Kigali, mutta RALSA:sta vastaavaa ministeriötä ei laissa asetettu.


title: Ruandan kansalliskirjasto

text: Kansalliskirjaston toiminta on vuodesta 2012 lähtien keskittynyt samana vuonna käyttöön otettuun uudisrakennukseen, joka tunnetaan yleisesti nimellä Kigalin yleinen kirjasto (). Tämän kirjaston synnyttämisessä paikallisella rotary-yhdistyksellä on ollut merkittävä rooli, ja rakennus pystytettiin osin koti- ja ulkomaisin keräysvaroin.


title: Ruandan kansalliskirjasto

text: Kirjaston käyttäjiltä edellytetään liittymismaksun maksamista (10 000 Rwf, vuonna 2015). Maksu oikeuttaa lainaamaan kolme teosta kahdeksi viikoksi ja käyttämään nopeampaa laajakaistayhteyttä rakennuksen Internet-kahvilassa päivittäin kolmen tunnin ajan.


title: Ruandan kansalliskirjasto

text: Vuonna 2013 kansalliskirjaston kokoelmissa oli noin 96 000 teosta.


title: Ruandan kansalliskirjasto

text: Yli 15-vuotiaista ruandalaisista lukutaitoisia oli YK:n kehitysohjelma UNEPin mukaan 70,5 prosenttia vuonna 2015.


title: Saariston lapset (elokuva)

text: Saariston lapset on vuonna 1965 ensi-iltansa saanut lastenelokuva.


title: Saariston lapsille tapahtuu

text: Saariston lapsille tapahtuu on vuonna 1966 ensi-iltansa saanut lastenelokuva.


title: Saariston lasten suuri seikkailu

text: Saariston lasten suuri seikkailu on vuonna 1967 ensi-iltansa saanut lastenelokuva.


title: Grid-verkko

text: Grid-verkko tai Grid-laskenta () on tietotekniikassa ja tietojärjestelmätieteessä nimitys tieteelliseen laskentaan käytettävälle tietokoneryhmälle. Carl Kesselman ja Ian Foster ovat määritelleet grid-verkkoa vuonna 1998: "laitteiston ja ohjelmiston infrastruktuuri, joka tuottaa luotettavia, täsmällisiä ja edullisia pääsyjä korkeatasoisiin laskennallisiin ominaisuuksiin".


title: Grid-verkko

text: Verkkoa voi määritellä sanoilla:


title: Grid-verkko

text: Grid-verkon kehitykseen ovat vaikuttaneet rinnakkaislaskennan ja hajautetun laskennan tutkimukset.


title: Grid-verkko

text: CERN toimii grid-laskentaverkon "tier 0" -keskuksena. Raakadata ja esikäsitelty data välitetään yhdelletoista eri maissa sijaitseville 1-tason "tier 1" -keskukselle.


title: Peppi Pitkätossu seitsemällä merellä

text: Peppi Pitkätossu seitsemällä merellä on vuonna 1970 ensi-iltansa saanut lastenelokuva.


title: Iran Aseman Airlinesin lento 746

text: Iran Aseman Airlinesin lento 746 oli Iran Aseman Airlinesin Iranin sisäinen reittilento Esfahanista Teheraniin. Lennolla 12. lokakuuta 1994 käytetyn Fokker F28-1000:n molemmat moottorit sammuivat äkillisesti 35 minuuttia lentoonlähdön jälkeen. Kone joutui sen seurauksena hallitsemattomaan syöksyyn ja törmäsi 47 sekunnin kuluttua vuoreen. Koneen hylky levisi 300 neliömetrin alueelle.


title: Iran Aseman Airlinesin lento 746

text: Lennolla oli 59 matkustajaa ja seitsemän miehistön jäsentä, ja kaikki kuolivat onnettomuudessa. Se on toiseksi pahin Fokker F28:lle sattunut onnettomuus.


title: Sambian kansallinen kirjastopalvelu

text: Sambian kansallinen kirjastopalvelu () on Sambian pääkaupungissa Lusakassä toimiva kansalliskirjasto. Kansalliskirjaston johtavana kirjastonhoitajana toimi Robinson K. Bwato (10/2017).


title: Sambian kansallinen kirjastopalvelu

text: Vuonna 2013 kansalliskirjaston kokoelmissa oli noin 500 000 teosta.


title: Sambian kansallinen kirjastopalvelu

text: Vuonna 2015 Sambian aikuisväestöstä oli lukutaitoisia YK:n kehitysohjelma UNEPin mukaan 63,4 prosenttia.


title: Peppi Pitkätossu (televisiosarja)

text: Peppi Pitkätossu on vuonna 1969 ensiesityksensä saanut televisiosarja.


title: Peppi Pitkätossu (televisiosarja)

text:
1. Peppi muuttaa Huvikumpuun
2. Peppi toimii nuuskijana ja menee kahvikutsuille
3. Peppi menee kauppoihin
4. Peppi järjestää huviretken
5. Pepin luona käy varkaita
6. Peppi menee sirkukseen
7. Peppi ja ensilumi
8. Pepin joulu
9. Peppi keksii pönkin
10. Pepin ilmapalloreitti
11. Peppi on haaksirikkoutunut
12. Peppi pitää läksiäiset
13. Peppi nousee laivaan


title: Irti arjesta

text: Irti arjesta ("Get Real") on yhdysvaltalainen draamasarja, jota esitettiin vuosina 1999–2000. Sarja kertoo Mitch ja Mary Greenen arjesta, jotka asuvat kolmen teini-ikäisen lapsen ja Maryn vasta leskeksi jääneen äidin kanssa saman katon alla San Franciscossa.


title: Irti arjesta

text: Sarjaa tehtiin yksi tuotantokausi, ja sen ensimmäinen jakso esitettiin Yhdysvalloissa Foxilla 8. syyskuuta 1999 ja viimeinen 12. huhtikuuta 2000. Suomessa sarjaa alettiin esittää MTV3:lla 19. toukokuuta 2002 ja päätösjakso esitettiin 30. tammikuuta 2003.


title: Danganronpa

text: Pelit osat sijoittuvat kouluihin. Kouluelämä häiriytyy, kun robotti nimeltään Monokuma laittaa oppilaat tappamaan toisensa. Murhaamisen nopeuttamiseksi Monokuma on keksinyt eri tapoja tehdä sen.


title: Danganronpa

text: Sarjan ensimmäinen peli sijoittuu eliittilukioon, nimeltään , joka vuosittain valitsee . He ovat lahjakkaita ja taidokkaita opiskelijoita, joiden joukosta joka vuosi arvotaan “Onnekkain ultimateoppilas”. Toinen peli sijoittuu Jabberwock Island -nimiselle paratiisisaarelle, jossa oppilailla on jonkinlainen erikoislahjakkuus. Kolmas peli sijoittuu Towa Cityyn ja neljäs peli "Ultimate Academy Of Gifted Juveniles" -nimiseen lukioon, jossa oppilailla on erikoislahjakkuus.


title: Mikko-Olavi Seppälä

text: Mikko-Olavi Seppälä (s. 1975) on suomalainen historiantutkija, joka on erikoistunut teatterihistoriaan. Hän teki väitöskirjansa vuonna 2007 suomalaisen työväenteatterin varhaisvuosista.


title: Baikal Airlinesin lento 130

text: Baikal Airlinesin lento 130 oli Baikal Airlinesin Venäjän sisäinen reittilento Irkutskista Moskovaan. Lennolla 3. tammikuuta 1994 käytetyn Tupolev Tu-154M:n vioittunut starttimoottori sytytti nousun aikana tulipalon, joka vaurioitti koneen hydraulijärjestelmiä. Miehistö menetti lopulta koneen hallinnan, ja se syöksyi maatilalle Mamonyn kylässä Irkutskin alueella.


title: Baikal Airlinesin lento 130

text: Lennolla oli 115 matkustajaa ja yhdeksän miehistön jäsentä, jotka kaikki kuolivat maahansyöksyssä. Lisäksi onnettomuudessa kuoli yksi maatilan työntekijä, eli yhteensä 125 ihmistä. Se on Venäjän neljänneksi pahin lento-onnettomuus.


title: Baikal Airlinesin lento 130

text: Onnettomuuskone oli Tupolevin vuonna 1989 valmistama Tu-154M (rekisteritunnus RA-85656, valmistenumero 89A801). Se toimitettiin Aeroflotin Itä-Siperian osastolle 23. toukokuuta 1989, ja se siirtyi Neuvostoliiton hajottua Baikal Airlinesille vuonna 1992.


title: Baikal Airlinesin lento 130

text: Moottorien käynnistäminen ennen onnettomuuslentoa kesti lähes 17 minuuttia, ja epäonnistuneita käynnistysyrityksiä tehtiin viisi. Keskimmäistä moottoria käynnistettäessä sen turbokompressori lähti pyörimään kahdesti, vaikka miehistö ei ollut kytkenyt sitä päälle. Moottorien käynnistämisen jälkeen ohjaamossa syttyi starttimoottorin vikatilasta kertova varoitusvalo, joka ei sammunut, vaikka miehistö käytti starttimoottorin sammutuskytkintä. Tu-154:n toimintaohjeisiin ei ollut kirjattu toimenpiteitä tällaisen tilanteen varalle, ja miehistö päättelikin varoituksen olevan virheellinen, koska he uskoivat, että starttimoottori voi käydä vain moottoreita käynnistettäessä. Todellisuudessa starttimoottorin paineilmaventtiilin oli rikkonut moottoriin joutunut vierasesine, ja moottorista tuleva kuuma ilma pyöritti starttimoottorin turbiinia yli 40 000 kierrosta minuutissa.


title: Baikal Airlinesin lento 130

text: Moottorien toiminta käynnistyksen jälkeen vaikutti normaalilta, ja lento 130 lähti Irkutskista kello 11.59 paikallista aikaa. Koneen noustua 4 000 metriin starttimoottorin turbiini hajosi räjähdysmäisesti 3 minuuttia 45 sekuntia lentoonlähdön jälkeen. Se vaurioitti keskimmäisen moottorin ilma-, polttoaine- ja öljyletkuja sekä hydraulijärjestelmiä. Polttoaineen virtaus moottoriin loppui, jolloin moottori sammui. Lisäksi moottorissa syttyi tulipalo, jota vuotava polttoaine ja öljy ruokkivat. Miehistö käytti moottorin palonsammutusjärjestelmää, mutta kun palo ei sammunut, he päättivät tehdä pakkolaskun Irkutskiin.


title: Baikal Airlinesin lento 130

text: Koneen lähestyessä Irkutskia kaikki kolme vaurioitunutta hydraulijärjestelmää tyhjenivät, jolloin koneen hallintalaitteet lakkasivat toimimasta. Miehistö ilmoitti kello 12.07.40 menettäneensä koneen hallinnan, ja se syöksyi 12.08.38 maahan maatilalla Mamonyn kylässä Irkutskin alueella. Koneella oli tällöin nopeutta 510 kilometriä tunnissa. Kaikki 115 matkustajaa ja yhdeksän miehistön jäsentä kuolivat maahansyöksyssä, minkä lisäksi myös yksi maatilan työntekijä ja kymmeniä lehmiä sai surmansa.


title: Halina Aszkiełowicz-Wojno

text: Halina Aszkiełowicz-Wojno (4. helmikuuta 1947 Słupsk – 22. kesäkuuta 2018) oli puolalainen lentopalloilija. Hän pelasi Puolan naisten lentopallomaajoukkueessa 1965–1973 ja voitti pronssimitalin Meksikon olympialaisissa 1968, hopeaa vuoden 1967 EM-kisoista ja pronssia vuoden 1971 EM-kisoista.


title: USS New Jersey

text: USS New Jersey voi tarkoittaa seuraavia Yhdysvaltain laivaston aluksia:


title: Nairobin yliopisto

text: Nairobin yliopisto (, lyhennys UoN) on Kenian pääkaupunki Nairobissa toimiva julkinen yliopisto. Yliopisto perustettiin alkujaan vuonna 1956 kuninkaallisena teknillisenä oppilaitoksena (Royal Technical College) ja on vuodesta 1970 tunnettu nykynimellään Nairobin yliopistona.


title: Nairobin yliopisto

text: Yliopistossa opiskelee noin 80 000 opiskelijaa. Opetuksesta vastaa noin 2 000 ihmistä. Lisäksi henkilökuntaan kuuluu myös noin 5 500 teknisessä tai hallinnollisessa tehtävässä toimivaa.


title: Nairobin yliopisto

text: Nairobin yliopisto luetaan Afrikan yliopistojen kärkijoukkoon. Esimerkiksi THE-yliopistoranking luokitteli yliopiston vuoden 2018 listallaan jaetulle 11. sijalle Afrikassa ja maailmassa jaetulle 801.-1000. sijalle.


title: Mohammed V:n yliopisto

text: Mohammed V:n yliopisto (, , ) on vuonna 1957 perustettu, Marokon pääkaupunki Rabatissa toimiva julkinen yliopisto. Yliopisto on nimetty Marokon kuninkaan Mohammed V:n mukaan.


title: Mohammed V:n yliopisto

text: Vuonna 2017 yliopistossa opiskeli runsas 70 000 opiskelijaa.


title: Mohammed V:n yliopisto

text: Mohammed V:n yliopisto luetaan Afrikan yliopistojen kärkijoukkoon. Esimerkiksi THE-yliopistoranking luokitteli yliopiston vuoden 2018 listallaan jaetulle 11. sijalle Afrikassa ja jaetulle 801.-1000. sijalle maailmassa.


title: Bakun olympiastadion

text: Bakun olympiastadion () on Bakussa Azerbaidžanissa sijaitseva yleisurheilu- ja jalkapallostadion. Stadionin yleisökapasiteetti 68 700 ja se toimii Azerbaidžanin jalkapallomaajoukkueen kotikenttänä. Se oli vuoden 2015 Euroopan kisojen päänäyttämö, jolla järjestettiin kisojen yleisurheilukilpailut, avajais- ja päättäjäisseremoniat. Stadion on yksi vuoden 2020 Jalkapallon Euroopan-mestaruuskilpailujen pelipaikoista.


title: Maatalousyrittäjien eläkelaitos

text: (Maatalousyrittäjien eläkelaitos) eli Mela. Ruotsiksi Lantbruksföretagarnas pensionsanstalt ja lyhenne LPA. Mela hoitaa maaseudun yrittäjien sekä apurahansaajien sosiaaliturvaa. Mela huolehtii lakisääteisistä työeläke- ja työtapaturmavakuutuksista. Mela hoitaa myös vapaa-ajan tapaturmavakuutusta, ryhmähenkivakuutusta, luopumistukea, Mela-sairauspäivärahaa, maatalouslomitusta ja antaa työhyvinvointi- ja työturvallisuusopastusta. Melalla on 62 000 työelämässä olevaa asiakasta ja 119 000 eläkkeen- tai tuensaajaa.


title: Maatalousyrittäjien eläkelaitos

text: Valtio myöntää eläkkeiden ja muiden etuuksien hoitamiseen 737 miljoonaa euroa. Tämän lisäksi valtiolta tulee maatalouslomituksen hoitamiseen 157 miljoonaa euroa. Vakuutusmaksuja 195 miljoonaa euroa. Muut eläkelaitokset maksavat korvausta muualta kertyneistä eläkkeistä 103 miljoonaa euroa. Sijoitustuotto on keskimäärin 19 miljoonaa euroa.


title: Puolalainen nuotiolaulu

text: Puolalainen nuotiolaulu tai Nuotiolaulu ("Płonie ognisko i szumią knieje") on usein kansansävelmäksi merkitty puolalaisen Jerzy Braunin säveltämä nuotiolaulu, josta on tullut hyvin suosittu myös muun muassa Suomessa partiolaisten ja muiden leireille osallistuvien lasten ja nuorten yhteislauluna. Tuntemattoman sanoittajan suomalaisteksti alkaa sanoilla Meill’ on metsässä nuotiopiiri.


title: Puolalainen nuotiolaulu

text: Laulusta on useita suomenkielisiä levytyksiä. Tapiolan yhteiskoulun nuorisokuoro ja yhtye levytti sen vuonna 1977 Esa Niemisen sovituksena, ja esitys on julkaistu useilla lastenlaulualbumeilla. Sibelius-Akatemian koulumusiikkiosaston kuoro laulaa sen Finnlevyn useiden esittäjien albumilla "Lapsille" vuodelta 1980. Topias, Eevamaija ja Tuomo Kangas esittävät kappaleen nimellä ”Nuotiolaulu” vuoden 1992 albumilla "Anni Tannin kesälaulut". Neljäs levytys on helsinkiläisten yritysjohtajien harrasteyhtye Åttopoikien esitys ”Puolalainen nuotiolaulu” omakustanteella "Iltanuotiolla" vuodelta 2005.


title: Nuotiolaulu

text: Nuotiolaulu tai iltalaulu on leirinuotion äärellä iltaisin yhteislauluna laulettava leirilaulu, sävyltään usein rauhallinen ja kaihoisa. Nuotiolaulujen ja muiden leirilaulujen perinnettä ovat pitäneet yllä partioliike, seurakuntien leiritoiminta ja muu nuorten vapaa-ajan leiri- ja retkeilytoiminta. Reippaampia leirilauluja lauletaan muissakin tilanteissa kuin iltanuotion rauhallisessa tunnelmassa.


title: Nuotiolaulu

text: Nuotiolaulut ovat yleensä melko helppoja sekä laulaa että säestää kitaralla, harmonikalla tai muulla leirioloihin soveltuvalla soittimella. Perinteisten kaihoisten nuotio- ja leirilaulujen ohella nuotiolla voidaan yhteislauluna käyttää myös hengellisiä lauluja, kansanlauluja, lastenlauluja ja balladimaisia folk-, country- ja rock-kappaleita.


title: Walter Lampén

text: Walter Erik Lampén (11. helmikuuta 1862 Viipuri – 13. joulukuuta 1960 Helsinki) oli suomalainen rovasti ja yksi Suomen autoilun pioneereista jonka arvellaan ostaneen vuonna 1904 Suomen ensimmäisen uuden auton.


title: Walter Lampén

text: Walter Lampénin vanhemmat olivat teologian tohtori, lääninrovasti ja tuomiokapitulin asessori Johan Kristian Lampén (1821–1882) ja Selma Adolfina Ottelin. Hän pääsi ylioppilaaksi Kuopion lyseosta 1880 ja suoritti teologian erotutkinnon Helsingin yliopistossa 1886. Lampén vihittiin papiksi 1887.


title: Walter Lampén

text: Stockmannin historiateos kertoo että liike myi apupappi Lampénille vuonna 1904 5 000 markan hintaisen oletettavasti Ford Model A-merkkisen auton. Kaupan mukana tuli "chauffeuri" Waldemar Bergström. Stockmannin historiateoksen mukaan auto paloi pari vuotta myöhemmin autotallina toimineen ladon mukana. Lampén saattoi sen jälkeen ostaa toisen Ford Model F-mallisen auton joskaan tämä ei ole täysin varmaa.


title: Walter Lampén

text: Lampén oli viimeinen elossa ollut Ylioppilaskunnan Laulajat-kuoron perustajajäsen ja hän osallistui kuoron 75-vuotisjuhliin 1958.


title: Walter Lampén

text: Lampén toimi Helsingin suomalais-ruotsalaisen seurakunnan 3. komministerinä vuodesta 1900 alkaen ja oli vt. kirkkoherrana 1902–1905. Hän oli Sörnäisten ruotsalaisen seurakunnan kappalaisena 1918–1952 ja Helsingin kirkkomusiikkiopiston inspehtorina vuodesta 1901 lähtien sekä toimi Helsingin kaupunkilähetyksen johtokunnan puheenjohtajana. Lampén sai rovastin arvon 1922.


title: Walter Lampén

text: Walter Lampénin veljiä olivat lehtori, matkakirjailija Ernst Lampén ja aluemetsänhoitaja Arvid Emil Lampén (1876–1952).


title: Ibadanin yliopisto

text: Ibadanin yliopisto (, lyh. UI) on Nigerian Ibadanissa toimiva julkinen yliopisto. Se perustettiin vuonna 1948 ja oli Lontoon yliopistoon ("University College London") kytkeytyvä college, kunnes vuonna 1962 sai itsenäisen yliopiston aseman.


title: Ibadanin yliopisto

text: Vuonna 2017 yliopistossa opiskeli 26 700 opiskelijaa. Noin puolet heistä suoritti alempaa korkeakoulututkintoa ja puolet maisteri- tai tohtoritutkintoa.


title: Ibadanin yliopisto

text: Ibadanin yliopisto luetaan Afrikan yliopistojen kärkijoukkoon. Esimerkiksi Times Higher Education lehden yliopistoranking luokitteli Ibadanin vuoden 2018 listallaan jaetulle 11. sijalle Afrikassa ja jaetulle 801.–1000. sijalle maailmassa.


title: Mitch Hults

text: Mitch Hults (s. 13. marraskuuta 1994 Stoughton, Wisconsin, Yhdysvallat) on yhdysvaltalainen jääkiekkoilija, joka edustaa Anaheim Ducksin organisaatiota.


title: Mitch Hults

text: Hults pelasi vuosina 2015–2017 yliopistosarja NCAA:ssa tehden yhteensä 76 ottelussa tehot 20+34=54. Maaliskuussa 2017 hän solmi kaksivuotisen tulokassopimuksen NHL-seura Anaheim Ducksin kanssa. Sopimuksen teon jälkeen Hults siirtyi Ducksin AHL-farmiseura San Diego Gullsiin, jossa hän ehti pelata loppukauden aikana kuusi runkosarja- sekä kaksi pudotuspeliottelua.


title: Mitch Hults

text: Kausi 2017–2018 oli Hultsin ensimmäinen kokonainen ammattilaistasolla. Hän pelasi Gullsin paidassa 53 ottelua tehoin 10+14=24. Lisäksi hän pelasi lainasopimuksella viisi ottelua ECHL-joukkue Utah Grizzliesissä.


title: Alex Dostie

text: Alex Dostie (s. 13. huhtikuuta 1997 Drummondville, Quebec, Kanada) on kanadalainen jääkiekkoilija, joka edustaa Anaheim Ducksin organisaatiota. Hän on Ducksin neljännen kierroksen .


title: Alex Dostie

text: QMJHL-joukkue Gatineau Olympiques varasi Dostien kymmenentenä pelaajana vuoden 2013 . Dostie liittyi joukkueeseen heti seuraavaksi kaudeksi ja teki tulokkaana 48 ottelussa tehot 9+16=25 sekä keräsi 18 rangaistusminuuttia. Kaudella 2014–2015 hän teki 68 ottelussa 22+32=54 ja kaudella 2015–2016 54 ottelussa 25+48=73 tehopistettä. Kauden 2016 päätteeksi Anaheim Ducks valitsi Dostien 115. pelaajana .


title: Alex Dostie

text: Kauden 2016–2017 Dostie aloitti Olympiquesissa, jossa hän ehti pelata 32 ottelua ennen kuin hänet kaupattiin tammikuussa 2017 Charlottetown Islandersiin. Islandersissa Dostie teki 31 runkosarjaottelussa 15 maalia sekä 20 syöttöpistettä eli yhteensä 35 tehopistettä. 13 pudotuspeliottelussa syntyi tehot 8+8=16.


title: Alex Dostie

text: Kauden päätteeksi Dostie teki kolmivuotisen tulokassopimuksen hänet varanneen Anaheim Ducksin kanssa. Tulokaskaudellaan 2017–2018 pelasi Ducksin AHL-farmiseura San Diego Gullsissa, jossa teki 41 ottelussa 10 tehopistettä.


title: Angelo Read

text: Angelo Read (22. toukokuuta 1854 – 15. heinäkuuta 1926) oli kanadalainen säveltäjä ja urkuri. Hän suoritti varhaiset opintonsa St Catharinesissa ja Yhdysvalloissa. 1880-luvun alussa hän vietti useita vuosia Leipzigissä, jossa hänen opettajinaan toimivat Robert Papperitz, Carl Reinecke, Alfred Richter ja Salomon Jadassohn. Tänä vuonna hän vietti vuoden Wienissä.


title: Angelo Read

text: Read työskenteli St Catharinesissa kirkossa ja musiikinopettajana ennen asettumistaan Buffaloon vuonna 1894. Hän toimi molemmissa kaupungeissa myös kuoronjohtajana ja oli Buffalon konservatorion musiikillisena johtajana 1920-luvun alussa.


title: Angelo Read

text: Readin merkittävien teosten joukossa ovat kantaatit "A Song of the Nativity", "David's Lament" ja "It Is Finished", B-duurimessu ja useat konserttialkusoitot.


title: Antoine Morand

text: Antoine Morand (s. 18. helmikuuta 1999 Mercier, Quebec, Kanada) on kanadalainen jääkiekkoilija, pelipaikaltaan keskushyökkääjä. Morand on Anaheim Ducksin sopimuspelaaja, mutta pelaa QMJHL-joukkue Halifax Mooseheadsia.


title: Antoine Morand

text: QMJHL-joukkue Acadie–Bathurst Titan varasi Morandin Joseph Velenon jälkeen toisena pelaajana . Morand siirtyi joukkueeseen heti seuraavaksi kaudeksi ja teki tulokkaana 48 runkosarjaottelussa tehot 14+36=50. Viiteen pudotuspeliotteluun hän sai tililleen kolme syöttöpistettä. Hänet valittiin kauden päätteeksi tulokkaiden tähdistöön. Morand valittiin toisella kaudellaan Titanin varakapteeniksi. Hän teki 67 runkosarjaottelussa tehot 28+46=74 sijoittuen joukkueen sisäisen pistepörssin toiseksi.


title: Antoine Morand

text: Anaheim Ducks varasi Morandin toisella kierroksella 60. pelaajana . Varausta seuranneen kauden 2017–2018 Morand jatkoi Titanissa, jossa hän oli joukkueen eniten pisteitä kerännyt pelaaja tehtyään 66 ottelussa tehot 26+50=76. Morand pelasi 20 pudotuspeliottelua tehden 19 tehopistettä. Titan voitti kauden päätteeksi QMJHL:n mestaruuden ja edusti liigaa Memorial Cupissa. Morand teki neljässä ottelussa kaksi syöttöpistettä, kun Titan juhli myös Memorial Cupin voittoa. Kesäkuussa 2018 Morand kaupattiin Halifax Mooseheadsiin.


title: Antoine Morand

text: Toukokuun lopulla 2018 Morand ja hänet varannut Anaheim Ducks solmivat kolmen vuoden mittaisen tulokassopimuksen.


title: Jerzy Braun

text: Jerzy Braun (1. syyskuuta 1901 Dabrowa Tarnówska – 17. lokakuuta 1975 Rooma) oli puolalainen poliitikko, kirjailija ja teologi. Hänet tunnetaan muun muassa jo 17-vuotiaana kirjoittamastaan partiolaulusta, jota suomeksi lauletaan sanoilla ”Meill’ on metsässä nuotiopiiri...”.


title: Jerzy Braun

text: Braun syntyi virkamiesperheeseen ja kiinnostui partioliikkeestä jo oppikoulussa. Partionjohtajana Tarnówissa hän kirjoitti tunnetun laulunsa. Sen jälkeen hän opiskeli Jagellon yliopistossa Krakovassa kunnes joutui Puolan ja Neuvosto-Venäjän väliseen sotaan vuonna 1920. Hän kirjoitti 1920-luvulla muitakin partiolauluja, runokokoelmia, romaaneja ja näytelmiä. 1930-luvulla hänestä tuli messianismiksi kutsutun kristillisen filosofian puolestapuhuja. Toisen maailmansodan aikana Braun taisteli vastarintaliikkeessä sekä saksalaisia että neuvostomiehittäjiä vastaan ja sai vuonna 1951 jälkimmäisestä elinkautisen vankeustuomion. Hänet armahdettiin huonon terveydentilan takia ja rehabilitoitiin vuonna 1958. Vuodesta 1966 kuolemaansa 1975 asti hän asui Roomassa ja työskenteli Vatikaanin radiolle ja "Osservatore Romano" -sanomalehdelle.


title: Drew Lynch

text: Andrew "Drew" Lynch (s. 10. elokuuta 1991) on stand-up-koomikko, joka tunnetaan osallistumisestaan America's Got Talentin kymmenennelle kaudelle, jossa hän sijoittui toiseksi. Lynchillä on änkytys, joka on seurauksena pesäpallotapaturmasta ja siitä seuranneesta aivotärähdyksestä. Hän osallistui ohjelmaan tarkoituksenaan tehdä negatiivisista asioista positiivisia stand-up-komiikan kautta.


title: Drew Lynch

text: Lynch koe-esiintyi "America's Got Talent" ohjelmaan vuonna 2015. Howie Mandel valitsi Lynchin suoraan puolivälieriin Radio City Music Halliin. Lynch osallistui sekä puolivälieriin että välierään ja sai tarpeeksi yleisöääniä, mikä vei hänet aina finaaliin asti. Lynch sijoittui lopulta toiseksi vatsastapuhuja Paul Zerdinin jälkeen.


title: Drew Lynch

text: Lynchillä on oma YouTube-kanava, johon hän lataa videoita maanantaisin ja torstaisin. Lynch lataa kanavalleen usein videoita avustajakoiransa Stellan kanssa. Hän kutsuu videoitaan Dog Vlogeiksi. Lynchin kanavalla on yli miljoona tilaajaa ja 90 miljoonaa katselukertaa.


title: Charles Adkins

text: Charles ”Chuck” Adkins (27. huhtikuuta 1932 Gary, Indiana – 8. heinäkuuta 1993 Gary, Indiana) oli yhdysvaltalainen nyrkkeilijä ja olympiavoittaja.


title: Charles Adkins

text: Adkins voitti 63,5 kilograman painoluokassa olympiakultaa Helsingissä 1952. Loppuottelussa hän voitti neuvostoliittolaisen Viktor Mednovin.


title: Thomas Conway

text: Thomas Conway (27. helmikuuta 1735 Irlanti – n. vuonna 1800) oli Irlannissa syntynyt sotilas, joka palveli Ranskan sekä itsenäistymässä olleen Yhdysvaltain armeijassa.


title: Thomas Conway

text: Conway syntyi Irannissa vuonna 1735, mutta hän muutti 6-vuotiaana Ranskaan. Conway liittyi Ranskan armeijaan vuonna 1749, jossa hän oli vuoteen 1772 mennessä kohonnut everstiksi.


title: Thomas Conway

text:
Conway muutti vuonna 1777 Yhdysvaltoihin taistellakseen Yhdysvaltain itsenäistymistä ajaneiden joukkojen puolella. Yhdysvalloissa Conwaysta tehtiin aluksi prikaatikenraali ja tässä roolissa hän osallistui Brandywinen ja Germantownin taisteluihin.
Vaikka Conwayta pidettiinkin taitavana sotilaana, niin osa yhdysvaltalaisista – mukaan lukien siirtokuntien armeijan ylin komentaja George Washington – vastusti hänen ylentämistään kenraalimajuriksi. Tämän vuoksi Conway jätti eroanomuksensa siirtokuntien kongressille, joka kuitenkin joulukuussa 1777 hylkäsi Conwayn eropyynnön ja ylensi hänet Washingtonin vastustuksesta huolimatta kenraalimajuriksi. Lisäksi siirtokuntien kongressi nimitti Conwayn siirtokuntien armeijan "inspector generaliksi".


title: Thomas Conway

text: Kenraalimajuriksi ylenemisen jälkeen Conway uskoi, että siirtokuntien kongressi oli menettämässä uskoaan Washingtoniin siirtokuntien armeijan ylimpänä komentajana. Conway lähetti tämän jälkeen toiselle siirtokuntien armeijan kenraalille, Horatio Gatesille, kirjeitä, joissa hän kritisoi Washingtonia. Washington sai kuitenkin tietää kirjeenvaihdosta ja hän paljasti niiden sisällön siirtokuntien kongressille. Paljastuksen jälkeen Washingtonin kannatus kongressissa voimistui huomattavasti ja vaatimukset Washingtonin korvaamisesta toisella johtajalla haihtuivat. Yhdysvalloissa Washingtonin syrjäyttämistä vaatinut ryhmittymä tunnetaan edelleen "Conwayn salaseurana" (), vaikka Conwayn oma osuus epäonnistuneessa syrjäyttämiseen tähdänneessä hankkeessa olikin vähäinen.


title: Thomas Conway

text: Huhtikuussa 1778 Conway jätti kongressille uuden eropyynnön uskoen, että kongressi hylkäisi eropyynnön jälleen. Conwayn yllätykseksi kongressi kuitenkin hyväksyi tällä kertaa hänen eropyyntönsä, minkä seurauksena Conwayn täytyi luopua urastaan siirtokuntien armeijassa.


title: Thomas Conway

text: 4. heinäkuuta 1778 Conway osallistui kaksintaisteluun, jossa hän haavoittui. Conway uskoi kuolevansa saamaansa vammaan, minkä vuoksi hän kirjoitti pitkän anteeksipyyntökirjeen Washingtonille. Lopulta Conway kuitenkin selvisi vammastaan hengissä ja muutti takasin Ranskaan.


title: Thomas Conway

text: Ranskaan palattuaan Conway liittyi takaisin Ranskan armeijaan. Ranskan armeijassa hän palveli ensin Flandersissa ja Intiassa, kunnes hän Ranskan vallankumouksen alkamisen vuoksi palasi takaisin Ranskaan. Vallankumouksessa Conway oli Ranskan monarkistien puolella, minkä vuoksi hän joutui vuonna 1793 pakenemaan maasta.


title: Thomas Conway

text: Conwayn kuoli maanpaossa ollessaan noin vuonna 1800.


title: Alfie Noakes

text: Alfred "Alfie" Noakes (26. kesäkuuta 1903 Toronto, Ontario, Kanada – 27. helmikuuta 1982 Christchurch, Englanti) oli kanadalainen trumpetisti. Hän aloitti uransa lapsena kornetistina ja toimi myöhemmin muiden muassa Burton Tillin, Luigi Romanellin sekä Frank Whitemanin tanssiyhtyeiden trumpetistina. Noakes matkusti Englantiin esiintyäkseen ja levyttääkseen osana yhdeksänhenkistä New Princes' Toronto Bandia 1920-luvulla. Hän jatkoi uraansa 1950-luvun puoleenväliin saakka.


title: André Villeneuve

text: André Villeneuve (s. 10. maaliskuuta 1956 Québec City) on kanadalainen säveltäjä. Hän opiskeli pianonsoittoa Kanadassa Guy Bourassan sekä sävellystä Clermont Pépinin johdolla. Jatko-opetusta hän sai Ranskassa ja Bruce Matherin johdolla McGillin yliopistossa. Villeneuve on mun muassa säveltänyt teoksen "Vers la quatrième terre" (1987), joka valmistui tilaustyönä cembalisti Catherine Perrinille.


title: Summerland (kirja)

text: Summerland on Hannu Rajaniemen tuleva vakoilujännäri. Kirja on ilmestynyt suomeksi elokuussa 2018 nimellä "Kesämaa".


title: Summerland (kirja)

text: Vuonna 1938 kuolemanjälkeisen elämän löytymisen jälkeen Brittiläinen imperiumi on laajentanut otettaan Kesämaahan, joka on äskettäin kuolleiden metropoli. Mutta myös Neuvostoliitolla on vakoilijansa Kesämaassa.


title: Brian Law

text: Brian John Taylor Law (s. 14. huhtikuuta 1943 Lontoo) on brittiläissyntyinen, vuonna 1965 Kanadaan muuttanut kapellimestari, kuoronjohtaja, urkuri ja cembalisti. Hänestä tuli Kanadaan muutettuaan Ottawan anglikaanisen St. Matthew's -kirkon mies- ja poikakuoron johtaja (1965–1980). Vuosina 1965–1987 hän johti Cantata Singers of Ottawa -kamarikuoroa, ja vuonna 1967 hänestä tuli Ottawa Choral Societyn kuoronjohtaja. Vuonna 1971 hänet valittiin Ontarion nuorisokuoron ensimmäiseksi kuoronjohtajaksi.


title: Brian Law

text: Kapellimestarina Law aloitti uransa Ottawan nuoriso-orkesterin johtajana vuonna 1971. Sittemmin hän perusti barokkikokoonpanon Thirteen Strings. Law on luonut uraa oopperassakin vuodesta 1970 lähtien. Hän on työskennellyt muun muassa Montrealin oopperassa. Vuonna 1991 hänet nimitettiin Uudessa-Seelannissa Christchurchin kaupunginkuoron johtoon.


title: Bill Phillips

text: William "Bill" Phillips (s. 19. syyskuuta 1937 Guelph, Ontario) on kanadalainen trumpetisti, kapellimestari ja säveltäjä. Hän opiskeli Joseph Umbricon johdolla Torontossa ja Maurice Andrén johdolla vuonna 1970 Pariisin konservatoriossa. Myöhemmin hän sai sävellysopetusta Edmund Rubbralta ja John Whitelta sekä orkesterinjohdonopetusta Alexander Gibsonilta ja Neville Marrinerilta Britanniassa. Hän työskenteli lukuisissa orkestereissa, perusti vuonna 1972 oman Classical Brass -kokoonpanonsa ja johti vuodesta 1978 Toronton juutalaista kansankuoroa.


title: Bill Phillips

text: Vuonna 1973 Phillips perusti myös Kanadan uuden kamariorkesterin, joka esiintyi vuoteen 1987 saakka. Sen vierailevina kapellimestareina toimivat muiden muassa John Avison, Alexander Brott, Neville Marriner ja Klaro Mizerit. Sen nimikkosäveltäjänä oli Milton Barnes. Phillipsin sävellysten joukossa ovat Vaskitrio (1969), Vaskikvintetto (1973) ja "Peace" jousiorkesterille (1975).


title: Bill Phillips

text: Phillips johti säännöllisesti Plattsburghin sinfoniaorkesteria vuosina 1979–1985.


title: Brenton Price Dutton

text: Brenton Price Dutton (s. 20. maaliskuuta 1950 Saskatoon) on kanadalainen säveltäjä, tuubansoittaja ja musiikkipedagogi. Hän valmistui Oberlinin musiikkikonservatoriosta musiikin kandidaatin arvolla 1975 ja maisterin arvolla 1976. Hän soitti tuubaa muun muassa Québecin sinfoniaorkesterissa ennen liittymistään San Diegon sinfoniaorkesteriin vuonna 1981. Hän on opettanut useissa eri opinahjoissa, kuten San Diegon osavaltionyliopistossa.


title: Brenton Price Dutton

text: Duttonin tuotantoon kuuluu "Tuubasarja" (1983), useita sinfonioita ja "Carnival of Venice" vaskikvintetille (1983).


title: Bill Richards

text: William Francis Caven "Bill" Richards (28. maaliskuuta 1923 Ottawa – 28. helmikuuta 1995 Scarborough) oli kanadalainen viulisti, säveltäjä ja sovittaja. Hän opiskeli pianonsoittoa Herbert Sandersin johdolla Ottawassa sekä viulunsoittoa David Shuttleworthin ja Jack Cavillin johdolla Torontossa. Torontossa hän myös suoritti jatko-opintoja viulunsoitossa Broadus Farmerin johdolla vuonna 1939, Elie Spivakin johdolla 1946 ja Albert Pratzin johdolla 1950-luvun puolessavälissä. Hän aloitti ammattimaisen uransa 8-vuotiaana soittamalla viulusooloja radiossa. Vuonna 1942 hän liittyi laivastoon, ja vuosina 1943–1945 hän oli orkesterin jäsenenä "Meet the Navy" -sarjassa.


title: Bill Richards

text: Myöhemmin Richards työskenteli monissa CBC:n tuotannoissa säveltäjänä, juontajana, sovittajana, orkesterinjohtajana ja musiikillisena johtajana. Hän sävelsi myös muun muassa huilukvarteton (1964). Häntä kuullaan Moe Koffmanin, Catherine McKinnonin, Anne Murrayn ja Gordon Lightfootin levytyksillä. Hänen tyttärensä on Judi Richards.


title: Henry Hugh Bancroft

text: Henry Hugh Bancroft (29. helmikuuta 1904 Cleethorpes – 11. syyskuuta 1988 Edmonton) oli brittiläissyntyinen, vuonna 1929 Kanadaan muuttanut urkuri ja säveltäjä. Muutettuaan Kanadaan hän työskenteli urkurina ja kuoromestarina eri anglikaanikirkoissa Winnipegissä ja Vancouverissa. Vuonna 1948 hän asettui Sydneyyn, mutta palasi vuonna 1953 Winnipegiin ja muutti sitten Nassaulle, Bahamalle.


title: Henry Hugh Bancroft

text: Vuonna 1958 Bancroftista tuli Edmontonin All Saints' -tuomiokirkon urkuri-kuoromestari, jonka tehtävistä hän jäi eläkkeelle vuonna 1980. Hän sai Lambeth-arvon Canterburyn arkkipiispalta vuonna 1977 ja Albertan yliopiston kunniatohtorin arvon vuonna 1980.


title: Pat Riccio

text: Patrick Joseph "Pat" Riccio (3. joulukuuta 1918 Port Arthur – 23. elokuuta 1982 Toronto) oli kanadalainen altto- ja baritonisaksofonisti, huilisti, sovittaja sekä säveltäjä. Hän varttui Torontossa ja aloitti uransa vuonna 1939. Hän palveli asevoimissa toisen maailmansodan aikana ja palasi sodan jälkeen Torontoon.


title: Pat Riccio

text: Riccio oli John Weinzweigin ja Gordon Delamontin oppilas. Hänen yhteistyökumppaneitaan olivat Bert Niosin, Mart Kenney, Art Hallman, Wally Koster, Patti Lewis, Norma Locke, Bill O'Connor ja muut. Häneen omiin alkuperäisiin sävellyksiinsä kuuluu lauluja, jazzteemoja ja musikaali "Pauline".


title: Pat Riccio

text: Riccio voitti saksofonistina CBC:n radion "Jazz Unlimited" -sarjan parhaan alton (1947) ja parhaan baritonin (1949) kilpailut. Hän johti myöhemmin big bandeja ja pieniä jazzkokoonpanoja Toronton seudulla. Hän esiintyi myös Euroopassa ja Lähi-idässä.


title: Yhdystie 2402

text: Yhdystie 2402 on Suomen Salossa sijaitseva yhdystie. Se kulkee Muurlan Ruotsalasta, Inkereen kautta Perttelin Kaivolaan. Se on kokonaan päällystetty. Tie alkaa Muurlassa valtatien 1 eritasoliittymästä. Yhdystie 2402 risteää Inkereellä yhdystien 2401 kanssa ja päättyy Perttelissä yhdystie 2403 risteykseen.


title: Tim Brady

text: Timothy Wesley John "Tim" Brady (s. 11. heinäkuuta 1956 Montreal) on kanadalainen säveltäjä ja kitaristi. Hänen opettajiaan olivat Claude Dyotte, Mick Goodrick, Thomas McKinley, James McKay ja Odaline de la Martinez. Hän on vaikuttanut monissa eri tyylilajeissa sarjallisuudesta minimalismiin sekä jazzin ja elektroakustisen musiikin parissa.


title: Tim Brady

text: Brady on johtanut monia jazzkokoonpanoja ja esiintynyt solistina eri maanosissa. Hänen sävellystensä joukossa ovat "Jousikvartetto nro 1" ja "Piano Fantasy in Three Movements".


title: Guy Bourassa

text: Guy Bourassa (30. heinäkuuta 1923 St-Raymond-de-Portneuf – 5. lokakuuta 2001 Québec City) oli kanadalainen pianisti ja musiikkipedagogi. Hän opiskeli Alphonse Tardifin, Germaine Malépartin, Robert Casadesusin ja Pariisissa Jean Batallan johdolla. Hän oli kysytty säestäjä, joka teki yhteistyötä muiden muassa Pierrette Alarien, Pierre Boutet'n, Raoul Jobinin, Léopold Simoneaun, Christian Ferrasin ja Pierre Fournierin kanssa. Hän kantaesitti Serge Garantin säveltämät muunnelmat pianolle. Hän levytti myös John Beckwithin ja Violet Archerin teoksia ja esiintyi solistina Claude Champagnen konserton esityksessä. Hän oli musiikintutkija Juliette Bourassa-Trépanierin veli.


title: Spider-Man: Far From Home

text: Spider-Man: Far From Home on vuonna 2019 ensi-iltansa saava supersankarielokuva, joka perustuu Marvel Comicsin suosittuun sarjakuvahahmoon Hämähäkkimies. Se tulee olemaan jatko-osa vuoden 2017 elokuvalle "" sekä Marvel Cinematic Universen (MCU) 23. elokuva. Elokuvan ohjaa Jon Watts ja käsikirjoittavat Chris McKenna ja Erik Sommers. Sen pääosissa ovat Tom Holland, Samuel L. Jackson, Zendaya, Cobie Smulders, Jon Favreau, J. B. Smoove, Jacob Batalon, Martin Starr, Marisa Tomei ja Jake Gyllenhaal.


title: Spider-Man: Far From Home

text: Neuvottelut "Spider-Man: Homecomingin" jatko-osan toteuttamisesta alkoivat lokakuussa 2016 ja elokuvan ensi-iltapäivämäärä lyötiin lukkoon joulukuussa 2016. Hollandin paluu Peter Parkerin / Hämähäkkimiehen rooliin vahvistettiin heinäkuussa 2017, Wattsin paluu ohjaajaksi joulukuussa 2017 ja Gyllenhaalin valinta Mysterion rooliin kesäkuussa 2018. Holland paljasti elokuvan virallisen nimen juuri ennen kuvausten alkua heinäkuussa 2018. Kuvaukset sijoittuivat Englantiin, Tšekkiin, Venetsiaan ja New Yorkiin ja päättyivät lokakuussa 2018.


title: Spider-Man: Far From Home

text: "Spider-Man: Far From Home" saa ensi-iltansa Suomessa 3. heinäkuuta 2019 ja Yhdysvalloissa 5. heinäkuuta 2019.


title: Spider-Man: Far From Home

text:
Matkustaessaan ystäviensä kanssa kesällä kahdeksi viikoksi Eurooppaan, Peter Parker joutuu salaa auttamaan Nick Furya pysäyttämään eri puolilla kyseistä maanosaa riehuvat Elementaalit, joita jahtaa myös salaperäinen Mysterio.
Kesäkuussa 2016 Sony Picturesin johtaja Thomas Rothman kertoi, että that Sony ja Marvel Studios tulisivat tuottamaan muutkin "in" jälkeen tulevat Hämähäkkimies-elokuvat. Seuraavan kuukauden aikana Marvel Studiosin puheenjohtaja Kevin Feige sanoi, että mikäli lisää elokuvia tehtäisiin, ne seuraisivat "Harry Potter" -elokuvasarjan tyyliä, ja että jokaisen elokuvan juoni käsittäisi kokonaisen kouluvuoden. Toinen elokuva keskittyisi Peter Parkerin / Hämähäkkimiehen kolmanteen high school -vuoteen. Neuvottelut toisen elokuvan toteuttamisesta alkoivat lokakuussa 2016, kuten myös siitä kuka olisi elokuvan roisto. Hämähäkkimiehen näyttelijän, Tom Hollandin, sopimukseen kuului kolme Hämähäkkimies-elokuvaa, mukaan lukien "Homecoming". Joulukuussa, "Homecomingin" ensimmäisen trailerin suosion johdosta, Sony asetti jatko-osan ensi-illaksi 5. heinäkuuta 2019.


title: Spider-Man: Far From Home

text: Kesäkuussa 2017 paljastettiin, että Sony käyttäisi elokuvassa toista Marvel Studiosille kuuluvaa hahmoa, kuten "Homecomingissa" oli käytetty Rautamiestä. Feige totesi, että Marvel ja Sony olivat ”juuri alkamassa kiinteyttää suunnitelmiamme” elokuvaa varten ja tunsi, että Hämähäkkimiehen esiintymiset "issa" ja "ssa" ”lähettäisivät hänet siinä vaiheessa uuteen elokuvauniversumiin”, samalla tavalla kuin "" ”ilmoitti kaiken "Homecomingissa". Marvel ja Sony pyrkivät kumpikin siihen, että "Homecomingin" ohjaaja Jon Watts palaisi myös jatko-osan ohjaajaksi, Feige sanoessa, että ”se oli selvä tarkoitus”, ja Pascalin lisätessä, että ”olisi hullua, [ettei]” Watts palaisi. Watts mitse kertoi olleensa sitoutuneena kahden elokuvan ohjaajaksi. Feige mainitsi, että elokuvalle olisi "Homecomingin" tavoin lisänimi, mutta sihen ei kuuluisi numeroa ”2”. Hän lisäsi myös, että kuvausten odotettiin alkavan huhti-toukokuussa 2018. Pascal huomautti, että elokuvan tapahtumat alkaisivat heti "Avengers: Endgamen" tapahtumien jälkeen. Feige sanoi, että "Homecomingin" tavoin elokuvalla olisi roisto, jota ei ole aiemmin nähty elokuvissa. Heinäkuussa 2017 Watts was osallistui neuvotteluihin jatko-osan ohjaamisesta ja Marisa Tomei ilmaisi halunsa palata May-tädin rooliin.


title: Spider-Man: Far From Home

text: Elokuva oli melkein valmis esituotantoon elokuun 2017 lopussa, Chris McKennan ja Erik Sommersin, kahden "Homecomingin" käsikirjoittajista, ollessa viimeisissä neuvotteluissa jatko-osan käsikirjoittamisesta. Lokakuussa 2017 Jacob Batalon vahvisti palaavansa Nedin rooliin. Joulukuussa 2017 Feige vahvisti Wattsin palaavan ohjaajaksi. Helmikuussa 2018 Zendayan vahvistettiin palaavan Michelle ”MJ” Jonesin rooliin. Huhtikuun lopulla Feige ilmoitti, että kuvaukset alkaisivat heinäkuun 2018 alussa, että elokuva kuvattaisiin Lontoossa. Feige kertoi syyksi, että suuri osa elokuvasta sijoittuisi New Yorkin ulkopuolelle ja eri puolille maailmaa. Kuukauden kuluttua Jake Gyllenhaal osallistui neuvotteluihin Mysterion roolista, Tomein ja Michael Keatonin ollessa vahvistettuina edellisestä elokuvasta tuttuihin rooleihinsa palaamisesta. Lisäksi McKenna ja Sommers vahvistettiin elokuvan käsikirjoittajiksi. Kesäkuun 2018 lopussa Holland paljasti elokuvan virallisen nimen olevan "Spider-Man: Far From Home". Feige selitti, että koska tieto virallisesta nimestä voisi vuotaa jo ennen kuvausten alkua, he päättivät paljastaa sen itse, verraten elokuvan nimeä "Spider-Man: Homecomingiin" siten, että molemmilla olisi monia ”vaihtoehtoisia merkityksiä”, jatkaen ’Home’-teeman käyttöä.” Feige selitti myös elokuvan sijoittuvan kesälomaan, jonka Parker ystävineen viettää Euroopassa.


title: Spider-Man: Far From Home

text: Kuvaukset alkoivat Hertfordshiressa, Englannissa, 2. heinäkuuta 2018, ja tulevat sijoittumaan myös eri puolille Lontoota, mukaan lukien Itä-Lontooseen. Pian kuvausten alun jälkeen kuvauspaikalta otetut kuvat paljastivat Hemky Maderan palaavan näyttelemään herra Delmaria, Queensissä toimivan bodegan omistajaa. Lisäksi Tony Revolorin paljastettiin palaavan Flash Thompsonin roolin ja J. B. Smoove, Numan Acar sekä Oli Hill liittyivät näyttelijäkaartiin. Elokuun alussa Samuel L. Jacksonin ja Cobie Smuldersin vahvistettiin palaavan edellisistä MCU-elokuvista tuttuihin rooleihinsa Nick Furyna ja Maria Hillinä. Saman kuukauden aikana Remy Hii liittyi näyttelijäkaartiin. Syyskuun aikana elokuvaa kuvattiin myös Prahassa ja Liberecissä, Tšekissä, ja kuun lopussa kuvaukset siirtyivät Venetsiaan. Lisäksi paljastettiin, että Jon Favreau palaa näyttelemään Happy Hogania ja Angourie Rice Betty Brantia. Lokakuun alussa elokuvaa kuvattiin New Yorkissa. Kuvaukset päättyivät 16. lokakuuta 2018.


title: Spider-Man: Far From Home

text: Lokakuun 2018 alussa Sony Pictures teki uuden lukuisia elokuvia koskevan sopimuksen Imax Corporationin niiden julkaisemiseksi Imax-formaatissa, mukaan lukien "Far From Homen". Joulukuussa 2018 Sony paljasti Brasilian CCXP-tapahtumassa, että Hydromies ja Elementaalit esiintyvät elokuvassa. Seuraavan kuukauden aikana Martin Starrin vahvistettiin palaavaan opettaja Harringtonin rooliin.


title: Spider-Man: Far From Home

text: Lokakuussa 2018 paljastettiin, että Michael Giacchino, joka sävelsi "Spider-Man: Homecomingin", palaa säveltäjäksi "Far From Homeen".


title: Spider-Man: Far From Home

text: "Spider-Man: Far From Homen" suunniteltu ensi-ilta on 5. heinäkuuta 2019.


title: Spider-Man: Far From Home

text: Mahdollinen kolmas elokuva sijoittuisi Peter Parkerin neljänteen ja viimeiseen high school -vuoteen.


title: Emmanuel Niyonkuru

text: Emmanuel Niyonkuru (20. heinäkuuta 1962 Gashingwa – 31. joulukuuta 2016 Bujumbura) oli burundilainen poliitikko. Hän toimi maansa ympäristöministerinä ennen kuin joutui ampumalla suoritetun henkirikoksen uhriksi kotimatkallaan maansa pääkaupungissa. Burundin tilanne oli ollut suhteellisen rauhallinen murhaa edeltäneinä kuukausina. 54-vuotiaana kuollut Niyonkuru oli ensimmäinen maan levottomuuksissa surmattu istuva hallituksen ministeri.


title: Donovan Mitchell

text: Donovan Mitchell jr. (s. 7. syyskuuta 1996 Elmsford, New York) on yhdysvaltainen koripalloilija.


title: Donovan Mitchell

text: Heittävänä takamiehenä pelaava Mitchell pelasi yliopistokoripalloa Louisvillen yliopistossa kaudet 2015–2017. Denver Nuggets varasi Mitchellin NBA:han 13. varausvuorolla , mutta hän siirtyi nopeasti Utah Jazziin osana vaihtokauppaa.


title: Donovan Mitchell

text: Mitchellin tulokaskausi oli historiallinen: hänet muun muassa valittiin kauden aikana neljä kertaa peräkkäin (joulu–maaliskuu) kuukauden tulokkaaksi. Joulukuun alussa hän heitti New Orleans Pelicansia vastaan 41 pistettä, mikä oli ensimmäinen tulokaspelaajan 40 pisteen ylitys sitten Blake Griffinin vuoden 2011 suorituksen. Mitchellin pistemäärä rikkoi myös Jazzin vuodesta 1981 voimassa olleen tulokkaiden seuraennätyksen. Mitchell onnistui tulokaskaudellaan 187 kertaa kolmen pisteen heitossa, mikä oli NBA:n ennätys. Hän oli ensimmäinen NBA:n tulokaspelaaja sitten kauden 1989–1990 ja David Robinsonin, joka oli yli 45 runkosarjavoittoa kauden aikana ottaneen joukkueen paras pisteidentekijä. Mitchell valittiin kauden päätteeksi .


title: Kyle Kuzma

text: Kyle Alexander Kuzma (s. 24. heinäkuuta 1995 Flint, Michigan) on yhdysvaltainen koripalloilija.


title: Kyle Kuzma

text: Isona laitahyökkääjänä pelaava Kuzma pelasi yliopistokoripalloa Utahin yliopistossa kaudet 2014–2017. Brooklyn Nets varasi Kuzman NBA:han 27. varausvuorolla , mutta hän siirtyi nopeasti Los Angeles Lakersiin osana vaihtokauppaa.


title: Kyle Kuzma

text: Kuzma valittiin tulokaskaudellaan marraskuussa kuukauden tulokkaaksi ja oli tulokkaista kauden toiseksi paras pisteidentekijä. Kuzma oli NBA:n historian ensimmäinen tulokaspelaaja, joka kirjautti kauden aikana vähintään 1 200 pistettä, 450 levypalloa ja 150 kolmen pisteen koria ja Lakersin historian toinen kyseiset lukemat saavuttanut pelaaja Kobe Bryantin lisäksi. Kuzma valittiin kauden päätteeksi .


title: Lomat

text: Lomat (myös "loomat, logomat, tomat") ovat mandelaista kieltä puhuva kansa Liberiassa ja Guineassa. Heitä on arvioitu olevan 320 000 henkeä, joista lähes kaksi kolmasosaa asuu Liberiassa.


title: Lomat

text: Lomat asuvat Liberian luoteisosassa Lofan piirikunnassa ja Guinean kaakkoisosassa Macentan prefektuurissa. He jakautuvat useisiin alaryhmiin, joista bundeja pidetään usein omana kansanaan. Kieleltään ja kulttuuriltaan lomat ovat lähellä bandeja. Loman kieltä varten laadittiin 1930-luvulla omaperäinen tavukirjoitus, mutta nykyään käytetään latinalaista kirjaimistoa.


title: Lomat

text: Kansan pääelinkeino on maanviljely. Tärkeimmät viljelykasvit ovat riisi, maniokki, fonio, maissi, durra, bataatti ja maapähkinä. Lisäksi harjoitetaan keräilyä ja karjanhoitoa. Käsityöammatteja ovat kutominen, punonta, savenvalanta, metallin käsittely ja puunleikkaus. Pienet kylät koostuvat pyöreistä palmunlehdillä katetuista asumuksista, joiden keskellä on suuri kokoustalo. Ruokavalio koostuu etupäässä maustetuista puuroista ja vihanneskeitoista. Nykyaikainen vaatetus on lainattu mandinkoilta ja Liberian afroamerikkalaisilta.


title: Lomat

text: Patrilineaariset suurperheet muodostavat eksogamisia sukuyhteisöjä. Avioliitto on patrilokaalinen ja polygynia on yleistä. Vaikutusvaltaisilla salaseuroilla on ankarat initiaatioriitit. Suurin osa lomista harjoittaa perinteistä uskontoa. Liberiassa noin viidesosa on kristittyjä ja Guineassa pieni osa sunnimuslimeja.


title: Manot

text: Manot eli mat ovat mandelaista kieltä puhuva kansa Liberiassa Lofa- ja Cavallajokien yläjuoksulla sekä rajaseudulla Guineassa. Heitä on arvioitu olevan 220 000 henkeä, joista valtaosa asuu Liberiassa.


title: Manot

text: Kansan pääelinkeino on trooppinen maanviljely. Tärkeimmät viljelykasvit ovat riisi, maniokki, bataatti, taaro, maissi, durra, hirssi, fonio ja maapähkinä. Puutarhoissa kasvatetaan öljypalmua, banaania ja papaijaa. Käsityöammatteja ovat puunveisto, kutominen, punonta ja savenvalanta. Monet käyvät ansiotöissä plantaasiviljelmillä.


title: Manot

text: Pyöreät, savella vuoratusta oksapunoksesta rakennetut asumukset on katettu kartiomaisella palmunlehvä- ja heinäkatolla. Ne sijaitsevat tiheissä ryhmissä kukkuloilla. Perinteinen asuste on koristeltu tunika. Ruokavalio koostuu etupäässä kasviksista.


title: Manot

text: Suurperheet muodostavat eksogamisia sukuryhmiä. Avioliitto on patrilokaalinen ja polygynia on yleistä. Manot harjoittavat perinteistä uskontoa, johon kuuluu esi-isien ja luonnonhenkien palvontaa.


title: Bandit

text: Bandit ovat mandelaista kieltä puhuva kansa Lofan piirikunnassa Liberiassa ja rajaseudulla Guineassa. Heitä on arvioitu olevan yli 60 000 tai 35 000 henkeä Liberiassa ja 25 000 Guineassa.


title: Bandit

text: Bandiasutuksen keskus on Kolahunin kaupunki. Alueen itäosassa he ovat lähellä lomia ja lännessä mendejä. Lomaa käytetään miesten salaseurojen kielenä ja monet naiset osaavat mendeä.


title: Bandit

text: Kansan pääelinkeino on maanviljely. Tärkeimmät viljelykasvit ovat riisi, maissi, maniokki, jamssi, taaro, bataatti, kahvipuu ja banaani. Lisäksi harjoitetaan kalastusta, keräilyä ja karjanhoitoa. Käsityöammatteja ovat punonta, puunleikkuu, metallin käsittely, kudonta ja savenvalanta. Aikaisemmin suuri merkitys oli norsunluun metsästyksellä, mehiläistenhoidolla ja taidekäsitöillä.


title: Bandit

text: Pyöreistä, palmunlehvillä katetuista asumuksista koostuvien suurten kylien keskellä on kokoustalo. Nykyaikainen vaatetus on lainattu mandinkoilta, mendeiltä ja Liberian afroamerikkalaisilta. Ruokavalio koostuu etupäässä maustetuista puuroista ja kasviskeitoista.


title: Bandit

text: Suurperheet muodostavat patrilineaarisia sukuyhteisöjä. Avioliitto on patrilokaalinen ja polygynia on yleistä. Suurin osa bandeista harjoittaa perinteistä uskontoa. Noin kymmenesosa on sunnimuslimeja ja noin kymmenesosa kristittyjä.


title: Pierre Boutet

text: Pierre André Boutet (6. marraskuuta 1925 Québec City – 27. lokakuuta 2010 Charlesbourg) oli kanadalainen tenori ja radiotuottaja. Hän aloitti lauluopintonsa vuonna 1943 Émile Larochellen johdolla ja piti ensimmäisen resitaalinsa 17-vuotiaana. Tämän jälken hän kävi säännöllisesti tunneilla Columbian yliopistossa stipendin turvin (1947–1948). Hän opiskeli myös The Royal Conservatory of Musicissa George Lambertin ja Herman Geiger-Torelin johdolla.


title: Pierre Boutet

text: Boutet voitti useita kilpailuja ja lauloi muun muassa "Matteus-passion" esityksessä Toronton Mendelssohn-kuoron kanssa. Vuonna 1950 hän debytoi Canadian Opera Companyn oopperajuhlilla Ottavion roolissa oopperassa "Don Giovanni", minkä lisäksi hän esiintyi "Faustin" nimiroolissa. Mendelssohn-kuoron kanssa hän esiintyi myös "Missa solemniksen" ja Giuseppe Verdin "Requiemin" tulkinnoissa. Vuosina 1951–1953 hän jatkoi opiskelua New Yorkissa Paul Althousen ja Cesare Sturanin johdolla.


title: Pierre Boutet

text: Vuonna 1964 Boutet aloitti uran CBC:n tuottajana, ja vuonna 1983 hän perusti 24 nuoren muusikon CBC Sinfonietta -orkesterin. Sen johdon hän uskoi Gilles Augerin käsiin. Hän tilasi orkesterille teoksia sellaisilta säveltäjiltä kuin Denis Bédardilta, Daniel Bolducilta, Denys Boulianelta, Denis Dionilta, Bruno Fecteaulta, Alain Gagnonilta ja Mario Parentilta. Boutet oli vuodesta 1990 Kanadan ritarikunnan jäseneksi. Benoît ja René Boutet ovat hänen poikiaan.


title: Benoît Boutet

text: Benoît Boutet (s. 1. heinäkuuta 1960 Québec City) on kanadalainen oopperalaulaja, äänialaltaan tenori. Hän sai varhaisimman musiikkikasvatuksensa isältään Pierre Boutetilta. Sittemmin häntä opettivat Donna Klimoska, Louise André, Léopold Simoneau ja Patricia Kern. Hän voitti Québecin musiikkikilpailun vuonna 1981 ja oli kahdesti finalistina Nuorten kanadalaislaulajien Mozart-kilpailussa Torontossa. Hän esiintyi oopperoissa muun muassa Montrealin oopperan jäsenenä ja teki kansainvälisen debyyttinsä lavalla San Franciscossa vuonna 1989 Fentonin roolissa "Falstaffissa". Hänen ohjelmistoonsa kuuluu myös oratorioita ja taidelauluja.


title: Benoît Boutet

text: Boutetin veli on laulaja René Boutet.


title: Arsène Lupin (elokuva)

text: Arsène Lupin (televisioesityksessä käytetty myös nimeä Mestarivaras Arsène Lupin; ransk., esp. ja engl. "Arsène Lupin"; ) on vuonna 2004 ensi-iltansa saanut Jean-Paul Salomén ohjaama ranskalais-italialais-espanjalais-brittiläinen ranskankielinen ryöstö- ja toimintaseikkailuelokuva, jonka nimiroolia näyttelee Romain Duris. Muita pääosia näyttelevät Kristin Scott Thomas ja Pascal Greggory. Elokuva perustuu Maurice Leblancin Arsène Lupin -rikosromaanisarjaan, erityisesti romaaniin "Cagliostron kreivitär – Arsène Lupinin nuoruudenseikkailu" ("La Comtesse de Cagliostro", 1924). Salomé ja Laurent Vachaud sovittivat elokuvan käsikirjoituksen, ja Stéphane Marsil oli elokuvan tuottajana.


title: Arsène Lupin (elokuva)

text: "Arsène Lupin" sijoittuu 1800- ja 1900-lukujen vaihteen pariisilaisseurapiirien salakavaliin ja juonitteleviin maailmoihin. Ollessaan nuori Arsène Lupin varastaa kaulakorun, jota Marie Antoinette aikoinaan käytti. Lupin pakenee lakia vielä aikuisenakin ja palaa lapsuudenkotiinsa. Väärennetyn nimen turvin hän saa töitä taistelulajien opettajana. Eräänä iltana hän vakoilee rojalistijuonittelijoita, kun he kokoontumisessaan tuomitsevat Cagliostron kreivittären kuolemaan. Lupin pelastaa hänet, ja siitä lähtien heidän kohtalonsa alkavat kietoutua toisiinsa.


title: Arsène Lupin (elokuva)

text: Romain Duris valmistautui rooliaan varten harjoittelemalla muun muassa ratsastusta, valssia ja nyrkkeilyä kolmen kuukauden ajan.


title: Arsène Lupin (elokuva)

text: "Arsène Lupinin" kuvaukset alkoivat 11. elokuuta ja päättyivät 23. joulukuuta 2003. Elokuva kuvattiin kokonaan Ranskassa, jossa sen kuvauspaikkoina olivat Pariisin lisäksi Oisen departementissa sijaitsevat Chantillyn, Senlis’n, Chamblyn ja Pontpoint’n kunnat, Seine-et-Marnen departementissa sijaitsevat Nandyn ja Ferrières-en-Brien kunnat, Seine-Maritimen departementissa sijaitseva Étretat’n kunta, Val-d’Oisen departementissa sijaitseva Mérielin kunta, Saint-Ouenin kunnassa Seine-Saint-Denis’n departementissa sijaitsevat studiot ja Ardèchen departementti. Noin 18-21 miljoonan euron budjetilla tuotetun elokuvan tuotantoyhtiöinä olivat ranskalaiset Hugo Films, TF1 Films Production ja M6 Films sekä italialainen RAI Cinemafiction, espanjalainen Vertigo Films ja brittiläinen Poisson Rouge Pictures.


title: Arsène Lupin (elokuva)

text: "Arsène Lupin" sai maailmanensi-iltansa Kanadassa Toronton elokuvajuhlilla 17. syyskuuta 2004. Teatteriensi-iltansa elokuva sai Ranskassa 13. lokakuuta 2004, Espanjassa 13. toukokuuta 2005 ja Britanniassa 9. syyskuuta 2005. Elokuvan teatterilevittäjinä olivat SND Films Ranskassa, Vertigo Films Espanjassa ja Cinefile Britanniassa. "Arsène Lupin" sai teatterikierroksensa aikana Ranskassa 1 184 240, Espanjassa 78 670 ja Britanniassa 4 021 katsojaa. Italiassa ja Suomessa elokuva ei saanut teatterilevitystä, mutta 01 Distribution julkaisi sen DVD:lle Italiassa 23. marraskuuta 2005 ja Sandrew Metronome Distribution Suomessa 13. syyskuuta 2006. "Arsène Lupin" tuotti maailmanlaajuisesti lähes 9,7 miljoonan dollarin lipputulot.


title: Arsène Lupin (elokuva)

text: "Arsène Lupinin" pukusuunnittelija Pierre-Jean Larroque oli ehdolla parhaan puvustuksen Césarin saajaksi vuoden 2005 gaalassa.


title: Kaksi karttaa

text: Kaksi karttaa on Laura Voutilaisen toinen studioalbumi vuodelta 1996. Se ylsi kultalevyn myyntimääriin kolmessa päivässä ja sai vielä julkaisuvuonnaan platinalevyn. Voutilainen palkittiin vuonna 1996 toistamiseen vuoden naissolistina vuoden 1994 voiton jälkeen.


title: Kaksi karttaa

text: Albumilta julkaistiin single ”Kaksi karttaa” / ”Prinsessa”. Syksyllä 1996 Voutilainen teki albumin nimeä kantavan, ensimmäisen konserttisalikiertueensa.


title: Kaksi karttaa

text: Kaikki kappaleet lukuun ottamatta raitoja 1 ja 4 on säveltänyt Kassu Halonen. Hän on myös sovittanut kaikki kappaleet, raidan 9 yhdessä Juha Björnisen kanssa.


title: Germaine Malépart

text: Germaine Malépart (7. heinäkuuta 1898 St-Vincent-de-Paul – 19. huhtikuuta 1963 Montreal) oli kanadalainen pianisti ja musiikkipedagogi. Hän aloitti pianonsoiton opiskelun 7-vuotiaana Arthur Letondalin johdolla ja debytoi 13-vuotiaana Montrealissa. Hän voitti Prix d'Europen vuonna 1917 ja pääsi viideksi vuodeksi Pariisiin, jossa häntä opettivat Isidor Philipp, Maurice Amour ja Roland Broche. Tuona aikana hän piti resitaaleja Salle Gaveaussa ja Salle Pleyelissä. Palattuaan Montrealiin hän esiintyi marraskuussa 1922 Ritz-Carlton-hotellissa.


title: Germaine Malépart

text: Myöhemmällä urallaan Malépart kiersi laajalti Kanadassa ja Yhdysvalloissa. Hänen johdollaan opiskelivat muiden muassa Lise Boucher, Andrée Desautels, Pierre Hétu, Mireille Lagacé, François Morel, Renée Morisset, Claude Savard, William Stevens, Gilles Tremblay ja Ronald Turini.


title: Riisit

text: Riisit ("Oryza") on heinäkasvien ("Poaceae") heimoon kuuluva kasvisuku. Sukuun kuuluu noin 20 lajia, joista tunnetuin on viljelykasvina käytetty riisi ("Oryza sativa").


title: Kyyntähkät

text: Kyyntähkät ("Parapholis") on heinäkasvien (Poaceae) heimoon kuuluva kasvisuku. Sukuun kuuluu kuusi lajia.


title: Air Mauritanien lento 625

text: Air Mauritanien lento 625 oli Air Mauritanien Mauritanian sisäinen reittilento Nouakchottista Tidjikjaan. Lennolla 1. heinäkuuta 1994 käytetty Fokker F28-4000 ajautui ulos kiitotieltä laskeuduttuaan Tidjikjaan liian kovaa hiekkamyrskyssä. Myrskyn vuoksi miehistö oli jo joutunut hylkäämään useita lähestymisyrityksiä. Onnettomuuteen päättyneellä yrityksellä kone osui kiitotiehen liian kovaa, ja laskutelineet pettivät. Kone liukui ulos kiitotieltä, törmäsi kivikkoon ja syttyi tuleen.


title: Air Mauritanien lento 625

text: Lennolla oli 89 matkustajaa ja neljä miehistön jäsentä. Onnettomuudessa kuolivat kaikki miehistön jäsenet sekä 76 matkustajaa, eli yhteensä 80 ihmistä. Se on pahin Fokker F28:lle sattunut onnettomuus ja Mauritanian historian pahin lento-onnettomuus.


title: Aliisa Pulkkinen

text: Aliisa Pulkkinen (s. 18. helmikuuta Ylitornio) on tamperelainen näyttelijä. Hän on valmistunut vuonna 1981 Tampereen yliopisto neljänneltä näyttelijätyön kurssilta ja siitä asti työskennellyt niin teattereissa kuin televisiossa.


title: Aliisa Pulkkinen

text:
Ensimmäinen kiinnitys oli Ahaa-teatterin kesäkiertueelle 1981 ja sen jälkeen vakituinen kiinnitys Kotkan kaupunginteatteriin 1981–85. Kotkassa hänet muistetaan erityisesti Kurt Nuotion ohjaamasta Anton Tšehovin "Kolmesta sisaresta". Pulkkisen näyttelemä Natashan roolin sai paljon kiitosta ja johti nuoren näyttelijän kiinnittämiseen Tampereen Teatteriin. Pulkkinen tunnetaan monipuolisena näyttelijänä, joka on yhtä hyvin kotona niin komediassa kuin tragediassa. Vaikka hän on pitkään ollut Tampereen Teatterissa, hän on valmistanut myös omia esityksiään, näytellyt laitosteatterien ulkopuolisissa pientuotannoissa, opiskellut Yhdysvalloissa sekä opetellut puolinaamioiden käyttöä teatterityössä.Kotkan kaupunginteatteri 1981–1985
Tampereen Teatteri 1985–


Intercontinental de Aviaciónin lento 256 oli Intercontinental de Aviaciónin Kolumbian sisäinen reittilento Bogotásta Cartagenan kautta San Andrésin saarelle. Lennolla 11. tammikuuta 1995 käytetty Douglas DC-9-14 syöksyi maahan soisella alueella lähellä María La Bajaa, 56 kilometrin päässä Cartagenan lentoasemalta.


title: Intercontinental de Aviaciónin lento 256

text: Lennolla oli 47 matkustajaa ja viisi miehistön jäsentä. Onnettomuudessa kuoli 51 ihmistä. Ainoa eloonjäänyt oli yhdeksänvuotias tyttö, joka loukkaantui lievästi.


text: Lennon 256 oli tarkoitus lähteä kello 12.10, mutta lähtö myöhästyi edellisellä lennolla tulleen sähkövian korjaamisen vuoksi. Lento lähti lopulta vasta 18.45. Se aloitti laskeutumisen matkalentokorkeudesta kohti Cartagenaa kello 19.26. Kello 19.33 lento oli 20 000 jalan korkeudessa ja lennonjohto käski sitä ottamaan yhteyden lähestymislennonjohtoon. Minuuttia myöhemmin lento sai luvan laskeutua 8 000 jalkaan. Miehistön oli tarkoitus ottaa yhteys lennonjohtoon 12 000 jalan korkeudessa, mutta koneesta ei enää kuultu.


text: Kello 19.38 alueella lentäneen pienkoneen miehistö kertoi lennonjohdolle näkevänsä nopeasti laskeutuvan lentokoneen valot, ja hetkeä myöhemmin räjähdyksen maassa. Lento 256 syöksyi maahan soiselle alueelle 56 kilometrin päässä Cartagenan lentoasemalla.


text: Onnettomuuden todennäköiseksi syyksi todettiin miehistön tilannetajun menettäminen, jonka aiheutti kapteenin puolen korkeusmittarin vika. Koneen syöksyessä maahan mittari väitti koneen olevan 16 200 jalan korkeudella. Tämän vuoksi koneen korkeusvaroitin ei myöskään alkanut hälyttää. Osaltaan onnettomuuden syntyyn vaikutti myös ohjaamon heikko valaistus perämiehen puolella, jonka vuoksi miehistö ei huomannut korkeusmittarien näyttävän eri lukemia, sekä tutkapeiton puuttuminen onnettomuusalueella, minkä vuoksi lennonjohto ei huomannut koneen laskeutuvan liikaa.


title: Eros ja Psykhe

text: Eros ja Psykhe on Timo Linnasalon ohjaama elokuva vuodelta 1998. Se perustuu Eeva-Liisa Mannerin samannimiseen näytelmään vuodelta 1959.


title: Aviatecan lento 901

text: Aviatecan lento 901 oli Aviatecan reittilento Miamista Guatemalan, San Salvadorin ja Managuan kautta San Joséen, Costa Rican. Lennolla 9. elokuuta 1995 käytetty Boeing 737-2H6 törmäsi San Vicente -vuoreen El Salvadorissa lähestyessään San Salvadoria.


title: Aviatecan lento 901

text: Lennolla oli 58 matkustajaa ja seitsemän miehistön jäsentä, jotka kaikki kuolivat onnettomuudessa. Se on El Salvadorin historian pahin lento-onnettomuus.


title: Aviatecan lento 901

text: Lento 901 joutui rankkasateeseen ja ukkoseen lähestyessään San Salvadoria. Miehistö päätti poiketa karttaan merkityltä lentoreitiltä väistääkseen myrskyä. Suunnitelmana oli, että kone lentäisi San Salvadorin lentoaseman yli ja liittyisi sitten laskukierroksen myötätuuliosuudelle. Lentäjillä oli kuitenkin pientä epäselvyyttä koneen tarkasta sijainnista. Koneen lentäessä lennonjohdon määräämässä 5 000 jalan lentokorkeudessa maaston läheisyydestä kertova GPWS-laite alkoi varoittaa. Miehistö laittoi moottorit täydelle teholle ja yritti nostaa konetta ylemmäs, mutta kone törmäsi San Vicente -tulivuoreen 5 900 jalan (1 800 metrin) korkeudella.


title: Aviatecan lento 901

text: Tutkinnassa todettiin, että onnettomuuden aiheuttivat miehistön tilannetajun menettäminen, miehistön päätös poiketa merkitystä lentoreitistä ja laskeutua samalla turvallisen lentokorkeuden alapuolelle sekä miehistön ja lennonjohtajan viestinnän epätäsmällisyys, joka antoi lennonjohtajalle väärän kuvan lennon 901 sijainnista ja sai hänet määräämään lennolle korkeuden, joka ei ollut turvallinen. Onnettomuuden syntyyn vaikutti lisäksi se, ettei perämies ilmaissut kapteenille huoltaan koneen sijainnista tarpeeksi selkeästi.


title: Aapo (elokuva)

text: Aapo on Tero Jartin ohjaama elokuva vuodelta 1994. Sen tapahtumat sijoittuvat Suomen sisällissodan aikaan. Elokuva perustuu Runar Schildtin novelliin vuodelta 1919.


title: Turkin parlamenttivaalit 2018

text: Turkin parlamenttivaalit 2018 järjestettiin ennenaikaisesti 24. kesäkuuta 2018. Vaalien äänikynnys oli 10 %. Alle rajan jääneitten puolueiden äänet menisivät vaalien suurimalle puolueelle. Samassa yhteydessä valittiin myös maalle presidentti.


title: Turkin parlamenttivaalit 2018

text: Parlamenttivaalit piti järjestää Turkissa alunperin vasta 2019. Heinäkuun 2016 sotilasvallankaappausyrityksen jälkeen Turkissa oli ollut voimassa jo lähes kahden vuoden ajan poikkeustila. Poikkeustilan aikana satojatuhansia ihmisiä oli pidätetty tai erotettu. Heistä suurin osa oli vallankaappausyrityksestä syytetyn Gülen-liikkeen jäseniä. Oppositiomediaa oli suljettu, ja Ylen Istanbulin-toimituksen mukaan 90 prosenttia Turkin mediasta oli hallitusta lähellä olevien tahojen hallussa.


title: Turkin parlamenttivaalit 2018

text: Huhtikuussa 2018 presidentti Recep Tayyip Erdoğan ilmoitti ennenaikaisten presidentin- ja parlamenttivaalien järjestämisestä kesäkuun lopussa. Hallintoa tukevat tahot olivat vaatineet vaalien aikaistamista, jotta maa voisi siirtyä nopeammin presidenttivaltaiseen järjestelmään. Vuoden 2018 vaalien teemoiksi nousivat talouskysymysten ohella demokratia- ja sananvapauskysymykset. Jos Erdogan voittaisi ja hänen puolueensa AKP saisi enemmistön palamentissa, olisi todennäköistä, että 2017 kansanäänestyksessä myötä päätetty, presidentin valtaoikeuksia kasvattava laki astuisi suunnitellusti voimaan. Muun muassa pääministerin virka lakkautettaisiin ja Suomen median mukaan lakiuudistus sementoisi Erdoğanin määräävän aseman Turkissa pitkäksi aikaa.


title: Turkin parlamenttivaalit 2018

text:
Vuonna 2015 aloittaneen hallituksen aikana Turkin talous oli kasvanut ja työttömyys vähentynyt. Ulkomaiset investoinnit ja bruttokansantuote olivat kasvaneet ja hallinto oli käynnistänyt lukuisia rakennusprojekteja. Presidentti Erdoğanilla oli vahva asema maan talouspolitiikassa, ja hän aikoi vahvistaa otettaan entisestään.
Alkuvuonna 2018 epävarmuus Turkin taloudessa oli kuitenkin kasvanut. Talousasiantuntijat olivat varoitelleet talouden ylikuumenemisesta, inflaatio oli kiihtynyt ja liiran arvo oli 2018 ensimmäisellä puoliskolla laskenut 17 prosenttia suhteessa dollariin. Kuitenkin myös Turkin vienti lähinnä Irakiin ja Syyriaan oli samalla romahtanut. Koulutettua nuorta väestöä muutti näköalattomuuden vuoksi ulkomaille.


title: Turkin parlamenttivaalit 2018

text: Politiikan tutkijat arvelivat AKP:n ja Erdoganin haluavan vaalit ennen mahdollista talouden kriisiytymistä. Vaalien ajoituksen puolesta puhui myös hallituksen muista syistä korkealla ollut kannatus. Kansallinen itsetunto oli korkealla ja suosi Erdoğania. Kaiken kaikkiaan AKP:n ja Erdoganin voitto näytti varmalta.


title: Turkin parlamenttivaalit 2018

text: Oppositio, joka oli huolissaan vaalien oikeellisuudesta, oli lähettänyt äänestyspaikoille puoli miljoonaa vaalitarkkailijaa. Opposition kärkiehdokas oli CHP:n Muharrem Ince, ja mahdollisella presidentinvaalien toisella kierroksella CHP:n asettumisen jommankumman ehdokkaan taakse katsottiin olevan ratkaisevaa.


title: Turkin parlamenttivaalit 2018

text: Sekä Helsingin yliopiston Eurooppa-tutkimuksen keskuksen Johanna Vuorelma että UPI:n Toni Alaranta katsoivat, ettei Erdoğan voittaessaan tulisi sallimaan opposition mielenosoituksia vaan tukahduttaisi ne voimatoimin. Turkin perinteinen media oli tutkijoiden mukaan käytännössä Erdoganin hallinnassa, kun taas oppositio kampanjoi sosiaalisessa mediassa. Tutkijat eivät uskoneet opposition voivan näissä vaaleissa syrjäyttää Erdoğania, mutta kyllä voivan kasvattaa osuuttaan parlamentissa.


title: Turkin parlamenttivaalit 2018

text: Vaaleissa opposition yhteisenä teemana oli istuvan presidentin Erdoğanin vastustaminen. Oppositio syytti Erdoğania itsevaltaisuudesta ja oli huolestunut mahdollisuudesta, että tämän puolue AKP saisi taas enemmistön parlamenttiin ja Erdogan itse jatkaisi presidenttinä.


title: Turkin parlamenttivaalit 2018

text: Opposition vaaliliitossa olivat tasavaltalainen CHP, konservatiivinen islamilaispuolue Saadet, kansallismielinen IYI ja pieni keskustaoikeistolaispuolue DP. Valtapuolue AKP:n kanssa vaalilitossa taas oli äärioikeistolaiseksi kuvattu MHP. Niin ikään oppositiossa oleva kurdipuolue HDP oli jättäytynyt vaaliliiton ulkopuolelle.


title: Turkin parlamenttivaalit 2018

text: Mielipidemittaukset, joiden luotettavuutta Yle kuitenkin epäili, ennustivat AKP:n ja MHP:n vaaliliitolle 47-49 prosentin kannatusta. Opposition vaaliliitolle 38 prosentin kannatusta.


title: Turkin parlamenttivaalit 2018

text: Jaossa oli 600 paikkaa parlamenttiin.


title: Turkin parlamenttivaalit 2018

text: Samaan aikaan parlamenttivaalien kanssa järjestettiin äänestys uudesta presidentistä. Ehdokkaina oli viisi miestä ja yksi nainen. Istuvan presidentin, 2003 Turkin pääministeriksi nousseen ja Oikeus ja kehitys -puolueen AKP:n puheenjohtaja Erdoganin päähaastajana pidettiin 54-vuotista CHP:n ehdokasta Muharrem Incea. Ince ei ollut CHP:n puheenjohtaja, mutta puolueen puheenjohtaja Kemal Kilicdaroglu tuki häntä presidentinvaaleissa. Erdogania pidettiin vaalissa ennakkosuosikkina. Mahdollinen toinen kierros olisi 8. heinäkuuta.


title: Turkin parlamenttivaalit 2018

text: Ehdokkaat:


title: Cameroon Airlinesin lento 3701

text: Cameroon Airlinesin lento 3701 oli Cameroon Airlinesin reittilento Beninin Doualaan, Kameruniin. Lennolla 3. joulukuuta 1995 käytetyn Boeing 737-2K9:n teki ylösvedon ollessaan laskeutumassa Doualaan. Ylösvedon aikana toinen moottori vioittui. Miehistöllä oli vaikeuksia hallita konetta, ja se syöksyikin maahan pian ylösvedon jälkeen.